text:
कथा
विनोद बाबू सरकारी लोक छथि। सरकारी अधिकारी। वित्त अंकेक्षक। काज मे काज रहनि सरकारी ऑफिस सभक ऑडिट केनाइ। खर्चा आ आमदनीक हिसाब-किताब देखनाइ। नियम-कानूनक आधार पर ओकर जाँच करब। एहि लेल कार्यक्रमक अनुसार विभिन्न सरकारी कार्यालय जाए पड़ैत छनि। बस-ट्रैन सँ यात्रा कर’ पड़ैत छनि। विभिन्न स्थान पर ठहर’ पड़ैत छनि। अकच्छ भ’ जाइ छथि। अकच्छ ओ अपन काजो सँ छथि। एक त' ई काज हुनका बोर टाइप केँ काज बुझाइ छनि। दोसर, एहि मे झँझटि सेहो लगै छनि। ऑडिट सँ ल’ क’ यात्रा धरि मे झँझटिए... ओ झँझटि सँ छीह कटैत रहै छथि। जेना अपन स्वभाव सँ लाचार भ’ गेल छथि ओ। मुदा झँझटि केँ एहि सँ की लेना-देना छै। ओहो अपन स्वभाव सँ लाचार अछि। ई झँझटि विनोद बाबू केँ कत्तहु, कोनो ठाम उपस्थित भ’ जाइत छनि। कोनो रूप मे उपस्थित भ’ जाइत छनि। अपन मुख्य कार्यालय मे जत’ ऑडिट करैत रहै छथि, ऑडिटक दरमियान जत’ ठहरल रहै छथि। बस मे, ट्रैन मे, टीशन पर, बस स्टैंड पर, सड़क पर आ घर मे त' सहजहिं। घरक झँझटि हुनका लेल जनमारा भ’ जाइत अछि। सभ ठाम सँ थाकि-हारि जखन घर अबैत छथि त' चाहैत छथि जे कने आराम हुअए। अबितहि पैंट-शर्ट खोलि लुंगी पहीरि पड़ि रहै छथि। डेरा पहुँचला पर जँ हुनका पैंट-शर्ट खोलैत देखब त’ हुनकर स्वभाव छने मे बुझि जाएब। पैंट-शर्टक बटन सभ ओहि काल मे हुनकर बड़का शत्रु भ’ जाइत अछि। तैं अक्सर अही काल मे हुनकर कपड़ाक बटन सभ टुटैत छनि। बटन सभ केँ धराशायी करबाक विजय-बोध मुदा बेसीकाल रहि नइं पबैए। पत्नीक तामस सदेह उपस्थित भ’ जाइत अछि आ एहि प्रकारेँ पुनः एक नव झँझटि बजरि जाइए।
-आहि रे बा, फेर आइ बटन तोड़ि देलिऐ?
-तोरबै नइं त’ की। अकच्छ केने रहै अछि। जल्दी खुजिते नइं रहैए।
-त’ एहि मे बटन के दोष छै?
-बटन के दोष छै नइं त’ की हमर दोष अछि? अहाँ त’ सदिखन हमरे दोष देब।
-अहाँक दोष नइं अछि त’ ककर दोष छै? एतेक खीचि-तोड़ि क’ कतहु बटन खोलल जाइ। सभटा तामस ओकरे पर झाड़ि दैत छिऐ।
-हमर तामस सँ अहाँ केँ की लेना-देना अछि?
-की लेना-देना अछि? बटन हमरे लगब’ पड़ै अछि ने। कहियो अपने लगबैत छी अहाँ? एक दिन लगा क’ देखियौ ने त’ बुझबै।
-की बुझबै? हमरा बुते लगौल नइं हैत की? हमरा अहाँ एतेक अपटु बुझैत छी?
-आब हम से कोना कहू? बटन लगाइयो लेब त’ सौंसे आँगुर सुइ भोंकि लेब।
-एहि मे अहाँकेँ की हैत? हमरे कष्ट हैत ने? हमर कष्ट त’ अहाँ केँ नीके लगैत अछि।
विनोद बाबू आ हुनक पत्नी मायाक एहि तरहक वार्तालाप घर मे बेसी काल सुनल जा सकैत अछि। एहन गप्प-सप्प होइते रहै अछि। एही क्रम मे मायाक मोन कहियो फाटि जाइत छनि त’ कहियो विनोद बाबूक दिमाग सुन्न भ’ जाइत छनि। दुनूक बीच मुहाँबज्जी बन्द भ’ जेबाक प्रबल सम्भावना सेहो उपस्थित होइत रहै छनि। बन्दी आ हड़तालक अवधि एक घंटा सँ ल’ क’ चारि दिन धरि एखन तक रहल अछि। कोनो ने कोनो प्रकारेँ फेर समझौता भइए जाइत अछि। आब ई समझौता जेना हुअए। जत्ते काल टिकए। एहि पूरा प्रकरण मे सभ सँ बेसी कठिन समय विनोद बाबूक लेल तखन होइत छनि, जखन माया कान’ लगैत छथिन। मायाक कननाइ हुनका सभ दिन बरदास्त सँ बाहर बुझाइत छनि। हुनका लाग’ लगैत छनि जेना बीच बाजार मे क्यो हुनकर इज्जति उतारि रहल होनि। ओ बेइज्जत भ’ रहल होथि। अपन इज्जत नुका क’ रखबाक चक्कर मे ओ बहुधा बेइज्जत होइत रहै छथि। हुनकर धर्मपत्नी माया, नोर चुबबैत रहै छथिन। मायाक नोर तेजाब सन हुनकर देह-मोन केँ गलबैत रहैए। तेहन स्थिति उत्पन्न नइं हुअ’ देबाक चक्कर मे सेहो ओ विखिन्न रहै छथि। तैं झँझटि केँ कतियबैत रहै छथि। टारैत रहै छथि। आर बेसी लाचार होइत रहै छथि।
आइ मुदा घर पहुँचला पर हुनकर मोन प्रसन्न रहनि। पुरैनियाँ सँ ऑडिट क’ कए घुरल रहथि। ट्रांसपोर्ट ऑफिसक ऑडिट रहै। बेस स्वागत-सत्कार भेल रहनि पाँच दिन धरि। भोजन-साजन। बर-विदाइ। डेरा धरि विभागीय गाड़ी सँ पहुँचा देने रहनि। आनन्द मे छलाह। कोनो पुरनका गीतक भास गुनगुनाइत घर मे प्रवेश केलनि त’ माया ड्राइंगरूम मे बैसल छलखिन। पति केँ देखि अकचकेली ओ। एहि दुआरे नइं जे अकस्मात् आबि गेल छलखिन। एहि दुआरे जे ओ गुनगुना रहल छलाह। ओ गुनगुना रहल छलाह ओहि गीतक भास, जे बियाहक बाद सभ सँ पहिने माया केँ सुनौने रहथिन। ‘बनके चकोरी गोरी झूम-झूम नाचो री।’ माया केँ धक्क सँ मोन पड़ि जाइत छनि। माया केँ मुसकुराइत तकैत छथि। मुदा माया पर एकर कोनो असरि नइं होइत छनि। हुनकर मोन केँ आइ दोसरे चिन्ता घेरने छनि। पन्द्रह वर्षक बेटाक चेहरा बेर-बेर मोन पड़ि अबैत छनि। तैं ओ गम्भीर बनल रहै छथि। मुदा विनोद बाबू त’ आइ मस्त छलाह।
-श्रीमती जी, अहाँ केँ मोन अछि, ओ जे हम पहिल बेर अहाँ केँ सुनौने रही? आह, की गीत छै? आ हे, ओ गीत जखन हम सुनबैत रही तखन जे अहाँ नीचाँ ताकि क’ हँसी, से जे सुन्दर लगैत छल।- विनोद बाबू आबेस सँ माया केँ देखि रहल छलाह। मुदा माया किछु नइं बजलीह। ओहिना गम्भीर भेल बैसल रहलीह। विनोद बाबू केँ कोनादन लगलनि। आइ ओ प्रसन्न छलाह। ई अवसर कहियो काल अबैत छलै, जखन ओ एतेक प्रसन्न होथि। अपन प्रसन्नता मे ओ पत्नीक सहभागिता चाहैत छलाह। मुदा जखन ओ सम्मिलित नइं भेलखिन, त’ हुनकर मोन लोहछि गेलनि।
-की बात छै? किऐ आइ घुघना लटकौने छी? कने हँसब-बाजब से नइं?
-हँसब-बाजब हमर करम मे रहए तखन ने। कखनो अहाँ हँसी छीनि लैत छी, कखनो बेटा छीनि लैत अछि। सेहो सभटा अहीं दुआरे।
-से की? हमरा दुआरे की? की कहै छल गौतम?-विनोद बाबू गम्भीर हुअ’ लागल छलाह।
-कहै छल जे पापा केँ पाँच मास सँ कहि रहल छिअनि जे हम संगीत सीख’ चाहै छी, मुदा ओ ध्याने नइं दै छथि। ताहि पर हम कहलियै जे पढ़ाइ-लिखाइ करबह से नइं। ई संगीत सिखबाक कोन धुनि सवार भ’ गेल छह? एहि बात पर तमसा क’ की-की ने कहलक। कहै छल जे पापा बेर-बेर ठकि दै छथि। हमरा बड़ क्रोध भेल। आइ, दू थापड़ मारबो केलियै अछि बहुत दिन पर।
विनोद बाबू आब गम्भीर भ’ गेलाह। गौतमक संगीत सिखबाक जिद्द हुनका पसिन्न नइं छलनि। ओना ई फराक बात जे ओ अपनहु कहियो संगीत सिखबाक कोशिश केने छलाह। किछु दिन सिखनहुँ छलाह। मुदा अन्त मे छोड़ि देने रहथि। तहिया विनोद बाबूक पिता जूट मील मे काज करैत छलखिन। मीलेक एकटा क्वार्टर मे हुनकर डेरा रहनि। जूट मीलक ई नोकरी हुनका तीन-चारि टा काज-धन्धाक बाद भेटल छलनि। एकटा मारवाड़ी सेठक ओहि ठाम नोकरी केने रहथि। बच्चा सभ केँ पढ़ाबथि। एक दिन सेठानी बाजार सँ तरकारी आनि देबाक लेल कहलकनि त’ ट्यूशन छोड़ि देलनि। कोनो बाबू साहेबक ओहि ठाम सेहो खेती-बारीक व्यवस्था देखबाक लेल नियुक्त भेल छलाह, मुदा एक दिन बाबू साहेब कोनो बात पर बिगड़ि क’ पजेबाक एकटा खण्ड उठा क’ फेकलखिन, त’ नोकरी केँ लात मारि अएलाह। किछु दिन गाम पर खेती-बारी केलनि। संयुक्त परिवार रहनि। चारि भाइक भैयारी। खूब मेहनति करथि। मेहनतिक बल पर अन्न उपज’ लगलनि। एतेक धान हुअ’ लगलनि जे बखारी बान्ह’ पड़लनि। परिवारक स्थिति-पात नीक भेलनि। जाहि परिवार के बेसाह पर गुजर चलैत छलै, से भरि वर्ष अपन खेतक अन्न खा जीब’ लागल। मुदा ई स्थिति बेसी दिन नइं रहि सकलनि। भैयारी मे भिन्न-भिनाउज भ’ गेलनि। खेत जमीन बँटाएल त’ हुनकर मोन टूटि गेलनि। बँटाएल जमीन पर गुजरो सम्भव नइं छलनि। गाम छोड़ि पुनः शहर अएलाह। जूट मील मे नोकरी शुरू केलनि। मिडिल पास रहथि। अँग्रेजी आ हिसाबक नीक ज्ञान रहनि। मेहनतिक बल पर लेखा-शाखा मे किरानी भ’ गेल रहथि। बहुत खट’ पड़नि। मुदा लेखा पदाधिकारी केँ कहियो कोनो शिकाइतक मौका नइं देलखिन।
मील काॅलोनीक बगले मे राधाकृष्णक एकटा भव्य मन्दिर रहै। दरभंगा राजक रानी लक्ष्मीवती बनबौने रहथिन। ओहि मन्दिर पर झूलन मे खूब गीत-नाद होइ। राशि-राशि के गबैया सभ जुटए। राति भरि पकिया गाना सँ ल’ कए लोकगीत धरि श्रोताक मोन केँ झुमा दिअए। जूट मीलक कर्मचारी, मजदूर ओहि श्रोतामण्डली मे बेसी संख्या मे रहै छल। विनोद बाबू बारह-तेरह वर्षक रहथि। हुनका भेल रहनि जे गबैया बनितहुँ। पिता केँ कहलखिन- बाबूजी, हम गबैया बन’ चाहैत छी।-पिता कने काल चुप्प भ’ गेल छलखिन। ई हुनकर आदति छलनि। कोनो बात आ प्रस्ताव पर ओ तुरन्त सहमति-असहमति व्यक्त नइं करै छलाह। कने कालक बाद बजलाह- अहाँ केँ गीत गाब’ अबै अछि?
-हँ, सुना दी?-विनोद उत्फुल्ल भेल रहथि।
-सुनाउ।-पिता कहलखिन। विनोद एकटा गबैया द्वारा गाओल जे गीत हुनका मोन छलनि, सुनाब’ लगलाह-
गौरा तोर अँगना
बड़ अजगुत देखल तोर अँगना
गौरा तोर अँगना।
खेती ने पथारी शिव केँ गुजर कोना?
जगतक दानी थिका, तीन भुवना
गौरा तोर अँगना।।
पिता केँ गीत सुनि हँसी लगलनि। मुदा भेलनि, जे कण्ठ नीक छनि विनोदक। ओ कहलखिन जे-ठीक छै। व्यवस्था करैत छी।-विनोद प्रसन्न भ’ गेल छलाह। पिता अपन पत्नी सँ विचार केलनि। पत्नी कहलखिन जे-गबैया बनबाक मोन होइत छै त’ एहि मे की क्षति छै। हमर मामो त’ गबैया छथि।-पिता विचार केलनि जे गबैया नहियो बनत, तैयो संगीत त’ किछु सीखिए लेत। एहि मे कोन बेजाए छै? जीवन लेल संगीत त’ जरूरी छै। संगीत जीवन केँ उस्सठ नइं हुअ’ दैत छै। ओ विनोद केँ संगीत सिखेबाक लेल एकटा गुरुक खोज मे लागि गेलाह। लोक सभ सँ पुछलखिन। पता चललनि जे बंगाली टोला मे एकटा किओ घोष बाबू छथि। ओ बच्चा सभ केँ संगीत सिखबै छथिन। स्थानीय स्कूल मे संगीतक टीचर छथि। घोष बाबू सँ सम्पर्क केलनि। ओ बेस आदर सँ स्वागत केलखिन। कहलखिन जे हम साँझ मे दू घण्टा सिखबै छिऐ। मास मे बीस टाका फी बच्चा लै छिऐ। विनोदक पिता असमंजस मे पड़लाह। बीस टाका हुनका लेल छोट राशि नइं छलनि। काटि खोंटि कुल्लम एक सए सत्तरि टाका भेटै छलनि दरमाहा। ताहि मे पाँच व्यक्तिक परिवार। दू बेटा, एक बेटी। जेठका बेटा दसमा मे पढ़ै छलनि। ओहि सँ छोट विनोद सतमा मे, आ बेटी दूसरा मे। सभक खर्चा-बर्चाक अतिरिक्त गाम पर रहैत माइ केँ सेहो तीन मासक खर्चा दिअए पड़नि हुनका। चारू भैयारी मे तीन-तीन मासक पार रहनि। हुनका विनोद केँ संगीत सिखाएब कने कठिन बुझेलनि। ताहि पर सँ एखन हारमोनियमक व्यवस्था सेहो कर’ पड़तनि। मुदा मास मे बीस टाकाक अतिरिक्त व्यवस्था अथवा नियमित खर्चा मे कटौती त’ हुनका करहि पड़तनि। ओ ओभर-टाइम करबाक मादे सोचलनि। अपन पान खाएब बन्द करबाक मादे सोचलनि। सोचलिन जे तमाकू पर काज चला लेताह। आ ओ निश्चय क’ लेलनि। घोष बाबू केँ कहि देलखिन जे अगिला मास सँ विनोद संगीत सीखत अहाँ सँ। आब हारमोनियमक समस्या रहनि। घोष बाबूक ओहि ठाम सिखबाक लेल त’ हारमोनियम रहै। मुदा घरो पर रियाज आवश्यक छलै। तैं एकटा अपन हारमोनियम एकदम्मे जरूरी रहै। दिक्कत ई रहनि जे ओत’ हारमोनियम भेटै नइं छलै। लोक कहलकनि जे कलकत्ता अथवा पटना मे भेटत। दाम द’ पता लगौलनि त’ ज्ञात भेलनि जे नीक, डबल रीडक हारमोनियम डेढ़ सए सँ कम मे नइं भेटत। दू सए धरि लागि सकैए। आब ई दू सए कत’ सँ आबए? सम्भवे नइं छलनि। पता लगब’ लगलाह जे कतहु ककरो ल’ग मे कोनो पुरना हारमोनियम छै की नइं? पता लगलनि जे राजहाता मे मिसरजी ल’ग एकटा पुरना सिंगल रीड केँ हारमोनियम छनि। हुनका सँ सम्पर्क केलनि। ओ सहर्ष देबाक लेल तैयार भ’ गेलखिन। किऐ त’ हुनका आब एकर कोनो काज नइं रहि गेल छलनि। विनोदक पिता हारमोनियम बजा क’ देखलखिन। आवाज ठीक नइं रहै। घून कैक ठाम भूर क’ देने रहै। मिसरजी कहलखिन जे एकर मरम्मति भ’ सकैत अछि। एहि छेद सभ केँ मोम सँ भरि देल जाइ त’ काज चलि जाएत। विनोदक पिता हारमोनियम डेरा पर अनलनि। भूर सभ केँ मोम सँ भरलनि। हारमोनियम बाज’ लागल। विनोद संगीत सीख’ लगलाह। डेरा पर हारमोनियम बजा क’ रियाज करथि त’ सभ केँ कौतूहल होइ। नीक लागै। एवम प्रकारेँ विनोद हारमोनियमक पटरी पर हाथ बैसब’ लगलाह। सरगम सीख’ लगलाह।
सम्पूर्ण परिवार केँ नीक लागि रहल छलै। ई क्रम दू-तीन मास धरि चलैत रहल। मुदा अकस्मात् एक दिन विनोद मुँह लटकौने आपस भेलाह। कहलखिन-गुरुजी कहैत छथि जे हम संगीत नइं सीखि सकैत छी। गायक नइं भ’ सकैत छी। हमर आवाज हारमोनियमक सुर सँ मेल नइं खाइत अछि। गुरुजीक कहब छनि जे हम गबैया नइं, हारमोनियम मास्टर भ’ सकै छी। खाली हारमोनियम बजा सकैत छी।-पता लगौला पर विनोदक पिता केँ ज्ञात भेलनि जे विनोद मे लगन के अभाव छनि। मेहनति नइं क’ पाबि रहल छथि। आगू नइं बढ़ि रहलाहे। पिता कहबो केलखिन। लगन सँ मेहनति कर’। मुदा विनोदक हृदय टूटि गेल रहनि। आब मोन नइं लगैत छलनि। क्रमशः संगीत सीखब छोड़ि देलनि। तहिया जे छुटलनि से छुटले रहि गेलनि।
मुदा छुटलाहा ओएह संगीत फेर सँ आइ सोझाँ ठाढ़ छलनि। जाहि संगीत सँ हुनकर आकर्षण-विकर्षणक सम्बन्ध छलनि से पुनः समस्या उत्पन्न क’ देने रहए। एहि बेर अपना सिखबाक नइं छलनि। बेटा केँ सिखबाक व्यवस्था करबाक छलनि। मुदा ओ पिता सन नइं छलाह। विनोद बाबू केँ पिता जकाँ पाइ कौड़ीक अभाव नइं छलनि। तैयो गौतमक संगीत सिखबाक विचार हुनका मे तनाव उत्पन्न क’ देने छल। ओ बेटा सँ आशा लगा नेने रहथि। पढ़ि-लीखि क’ बड़का हाकिम बनत। खूब पाइ कमाओत। पाइ हुनका बेसी जरूरी बुझाइत छलनि। पाइक अभाव मे ओ सेहन्ताक काज सभ नइं क’ सकल छलाह। बहुत रास सुख-सुविधाक वस्तु नइं जुटा सकल छलाह। एकटा नीक मकान। एकटा नीक रंगीन टी. वी. आ वी. सी. पी. लेबाक सेहन्ता बहुत दिन सँ दबा क’ रखने रहथि। अपन मकान मे एकटा शीशावला वार्डरोब बनब’ चाहैत छलाह, जाहि मे राशि-राशिके अँग्रेजी-फ्रेंच शराब सभ सजा क’ राख’ चाहैत रहथि। अपन मोन माफिक दोस-महिम संग कहियो काल बैसि क’ पीब’ चाहैत छलाह। उत्तेजक फिल्म देखबाक इच्छा अक्सर जोर मारैत रहनि। अँग्रेजी सिनेमा सभक चर्चा सुनथि। उमिरक एहि ढलान पर अँग्रेजी सिनेमा हुनका मे गुदगुदी उत्पन्न कर’ लागल छल। कहियो काल सिनेमा हाल मे जा क’ भिनसुरका सिनेमा देखि आबथि। मुदा पत्नी संग देखबाक जे सुख छै से सुख उठेबाक हिम्मति नइं होइन। माया केँ ल’ क’ सिनेमा हाॅल मे नइं जा पाबथि। एक बेर मोन जोर केलकनि त’ माया लग प्रस्तावो रखलनि-सुनै छी?
-की?
-उमा मे ‘कोल्ड स्वीट’ लागल छै। भिनसर मे दस बजे सँ होइत छै। चलू ने एक दिन देखि आबी।
-धौर, ई अंग्रेजी-तंग्रेजी सिनेमा हमरा नइं नीक लगैत अछि। ई की फूरि गेल अए अहाँ केँ?
-अरे, अहाँ सभ दिन एहिना रहि जाएब। अँग्रेजी सिनेमाक सीन सब, आह, की सुन्दर होइत छै? देखबै तखन ने!
-नइं, नइं, हमरा बुते नइं हैत। खलनायक देख’ गेल रही त’ लोक सभ कोना आँखि फाड़ि क’ देखै छल।
विनोद बाबू केँ हँसी लागि गेल छलनि। माया दिस ककरो तकैत देखि हुनको क्रोध होइत छलनि। तैं वी. सी. पी. कीन’ चाहैत छलाह। घर मे देखबाक सुविधा भ’ जेतनि। मुदा तकर जोगार नइं भ’ रहल छलनि। राँची दिस पोस्टिंग भ’ जेतनि त’ सम्भव भ’ सकैत छलनि। मुदा राँची पोस्टिंग लै लए जे खर्चा छलै से जुटिए नइं पबै छलनि।
तैयो एहि सँ देखबा-सुनबाक लालसा कम नइं भ’ रहल छलनि। आर बढ़िए रहल छलनि। एहि लालसा-लोभ मे विनोद बाबू धीरे-धीरे परेसान रह’ लागल छलाह। कोनो काज मे मोन नइं लगैत छलनि। काज नइं करबाक कतेक रास बहाना आब ओ ताक’ लागल रहथि। एहि लेल कतेको बात ओ गढ़ि नेने रहथि।
-आब काजक वातावरण नइं रहि गेल छै।
-काज केला सँ की हेतै? कोनो इनाम छै काजक?
-कतेक लोक त’ बिना कोनो काजक दरमाहा उठबै अछि। के पुछैत छै?
-एहि राज मे काज क’ क’ की हेतै? कोनो इज्जति छै?
-परिश्रम सँ ऑडिटे क’ कए की होइत छै? क्यो घूरि क’ ऑडिट नोटो पढ़ैत अछि?
-ककरो पर कोनो एक्शन थोड़े होइत छै? अनेरे देखार होउ।
-अरे, अहिना चलैत छै दुनिया। हमरा कएला सँ किछु हेतै थोड़े?-लोक केँ कहबाक लेल आ अपना केँ बुझेबाक लेल हुनका लग मे बहुत रास बात छलनि। मुदा आब ओ थाकि रहल छलाह। सभ बात मे झंझटि बुझाइत छलनि। ओ निचेन सँ रह’ चाहै छलाह। चैन तकैत रहै छलाह। बाहर जाथि त’ घर दिस भागथि। घर आबथि त’ बिछान पर पड़ि रहथि। बिछान गर’ लागनि त’ गप्प लड़बै लेल कोनो दोस महिमक ओहि ठाम पड़ाथि। कतहु चैन नइं भेटनि।
एहि मे गौतमक संगीत सिखबाक लगन हुनका एकदम्मे उत्तेजित क’ देने रहनि। संगीत सिखबाक इच्छा हुनका निरर्थक आ लक्ष्यहीन जीवन जीबाक लौल बुझा रहल छलनि। बालहठ सन लागि रहल छलनि। जेकरा कहुना, कोनो प्रकारेँ टारि देबा पर ओ तुलल रहथि।
-बड़ जिद्दी भ’ गेल अछि गौतम। पढ़ाइ-लिखाइ मे ओकरा मोन नइं लगैत छै। संगीत सीख क’ की हेतै? गबैया बनत! इस्स, ई कीड़ा कोना ओकर माथ मे आबि गेलै?-विनोद बाबू तमतमा गेल छलाह। माया हुनका बुझेबाक चेष्टा केलनि।
-मुदा आब ओकरा ठकल नइं जा सकैए। बहुत दिन अहाँ अनठौलिऐ।
-अरे, हमरा होइत छल जे कनिएँ दिन मे बात बिसरि जाएत। एहिना मोन मे ई सभ उजाहि अबैत रहै छै। एखन बुद्धिए की भेलै अछि?-ओ किचकिचा रहल छलाह।
-ओ नइं मानत। सीखबे करत। कहैत छल जे मल्लिकजी आश्वासन देने छथिन। पाँच मास सँ लगातार हुनका ओहि ठाम जा रहल अछि। आइ सभटा कहैत छल। तानपूरा कीनबाक छै ओकरा। तकरे जोगार मे लागल अछि।
-गदहा अछि ओ। ई मल्लिकजी ओकरा दूरि क’ रहल छथिन। हमरा बिना पुछने किऐ ओ मल्लिकजीक ओहि ठाम जाए लागल। आब’ दियौ, बिगड़ैत छिऐ।-विनोद बाबू खिसिया रहल छलाह। बड़बड़ा रहल छलाह...
-आब ट्यूशन फीस दिअ’ पड़त। हारमोनियम कीन’ पड़त। तानपूरा कीन’ पड़त।
-से त’ कीनहि पड़त। कते दिन ठकबै ओकरा। तीन-चारि मास सँ कहि रहल अछि जे एकटा तानपूरा कीनि दिअ’। मुदा अहाँ ध्याने नइं दैत छिऐ। कतेक बेर कहबै जे अगिला मास पाइ भेटला पर कीनि देब। टी. ए. भेटत त’ कीनि देब। एखन ऑफिस मे बड़ काज अछि। आन-आन खर्चा सभ अछि। लगैए आब ओ बूझ’ लागल अछि जे अहाँ ओकरा संगीत नइं सीख’ देबै।-माया कने रोष मे आबि गेल छलीह।
विनोद बाबू आब कने मोलायम भेलाह। माया केँ बुझबैत कहलखिन-अहाँ बात बुझबाक कोशिश करियौ। हम कोनो ओकर दुश्मन छिऐ? बापे छिऐ की ने? अपन बेटा केँ दूरि होइत हम कोना देखि सकैत छी। संगीत सीखला सँ की होइ बला छै? बड़का ओस्ताद बनत। मुदा आइ. ए. एस. तँ नइं होएत, पैघ लोक त’ नइं होएत। हाकिम नइं कहाओत। अहाँ केँ नीक लागत की? आब विनोद बाबू मायाक मर्मस्थल केँ छूबि लेबाक चेष्टा क’ रहल छलाह।
-से हमरा किऐ नीक लागत? हमहूँ त’ ओकर माइ छिऐ। ओकर नीक चाहबे करबै-माया बजलीह।
-सएह त’ हमहू कहैत छी। आर किछु दिन धरि जँ हम सभ अनठा देबै त’ ओ क्रमशः जिद्द बिसरि जायत। फेर पढ़बा-लिखबा मे मोन लगाओत। एहि लेल जँ कने हम अहाँ ठकिए देबै त’ की भ’ जेतै।- कने विचारैत सन विनोद बाबू बजलाह।
डेरा प्रवेश कालक मानसिकता क्रमशः हुनका घेरि रहल छल। अप्रत्याशित रूपें माया आइ एहि मामिला मे पतिक संग एकमत भ’ रहल छलीह। विनोद बाबू आब मायाक लग सहटि आएल छलाह। अन्ततः दुनू बेकती केँ स्वर साधबाक लेल कोनो तानपूराक प्रयोजन जेना एकदम्मे नइं रहि गेल छलनि।
•••
अशोक मैथिलीक सुप्रतिष्ठित कथाकार-आलोचक छथि। त्रिकोण, ओहि रातिक भोर, मातबर आदि शीर्षकक कथा-सँग्रह दृश्य मे छनि। एकर अतिरिक्त कविता संग्रह, यात्रा-संस्मरण, आलोचना-सँग्रह आदि सेहो प्रकाशित। सन्धान, घर-बाहर आदि पत्र-पत्रिकाक सम्पादन। बाकी अपन कथाकर्म सँ एतेक चर्चित जे लोक हिनक नाम धरि मे कथाकार लगा देने छनि- 'कथाकार अशोक'।
तानपूरा Reviewed by बालमुकुन्द on जून 08, 2015 Rating:
सदस्यता लें टिप्पणियाँ भेजें ( Atom )


c: text/html

text:
नवका- पुरनका लेख सर्च करु...
कलुआही में इतिहास
मधुबनी जिला में कलुआही प्रखंड के मधेपुर गांव में एकटा खेत स दुटा मृदभांड आओर मूर्ति मिलल अ ...एकरा देखय लेल लोकक भीड़ उमड़ि पड़ल... पिछला दस दिन स लोक सभ दूर-दूर स एकरा देखय लेल आबि रहल छथिन्ह। मुदा पुरातत्व विभागक ओर स एहि पर कोनो खास ध्यान नहिं देल गेल अछि।
मधुबनी से हमर मित्र श्री अवनींद्र झा जी क कहनाय छैन जे जखन स कलुआही के मधेपुर गाम में ई मृदभांड आओर मूर्ति मिलल अ तखन स उ खेत एकटा तीर्थस्थल जका बनि गेल अछि...असल में एहि बेर आयल भारी बाढ़ि में खेतक माइट पानि के साथ बहि गेल... माटि के पानि साथ बहला के बाद ई अवशेष ऊपर आबि गेल आ जे कहुं देखाय लागल॥ई काफी समय स माटि के अंदर दहॉबल छल...ओना अखन ई पता नहिं चलल अ जे ई कोन काल के अछि॥लोक सभ एकरा एकटा चमत्कार के रूप में देख रहल छथिन्ह...
ओना मिथिलाक इतिहास काफी समृद्ध रहल अछि...मुदा सही रखरखाव...देखरेख...संरक्षण नहिं भेलाह स पुरातात्विक महत्व वाला बहुत त नष्ट भ गेल आओर कइटा नष्ट होय वाला अछि...कतेक एम्हर ओन्हर भ गेल... जरूरत अछि जे पुरातत्व विभाग एकरा देखि एकरा बारे में पता लगाबय आओर लोक सभ के ई बताबैन्ह जे एकर की महत्व रहल अई ...आ ई कोन काल के अछि.
मधुबनी से हमर मित्र श्री अवनींद्र झा जी क कहनाय छैन जे जखन स कलुआही के मधेपुर गाम में ई मृदभांड आओर मूर्ति मिलल अ तखन स उ खेत एकटा तीर्थस्थल जका बनि गेल अछि...असल में एहि बेर आयल भारी बाढ़ि में खेतक माइट पानि के साथ बहि गेल... माटि के पानि साथ बहला के बाद ई अवशेष ऊपर आबि गेल आ जे कहुं देखाय लागल॥ई काफी समय स माटि के अंदर दहॉबल छल...ओना अखन ई पता नहिं चलल अ जे ई कोन काल के अछि॥लोक सभ एकरा एकटा चमत्कार के रूप में देख रहल छथिन्ह...
ओना मिथिलाक इतिहास काफी समृद्ध रहल अछि...मुदा सही रखरखाव...देखरेख...संरक्षण नहिं भेलाह स पुरातात्विक महत्व वाला बहुत त नष्ट भ गेल आओर कइटा नष्ट होय वाला अछि...कतेक एम्हर ओन्हर भ गेल... जरूरत अछि जे पुरातत्व विभाग एकरा देखि एकरा बारे में पता लगाबय आओर लोक सभ के ई बताबैन्ह जे एकर की महत्व रहल अई ...आ ई कोन काल के अछि.
सदस्यता लें टिप्पणियाँ भेजें (Atom)

robotstxt: allowed

filter: keep


text:
नवका- पुरनका लेख सर्च करु...
तखन के संग देत नक्सली के?
बिहार मे आई-काल्हि चारु कात नक्सल मामला छाएल अछि. कोनो चाय-पान दोकान...दलान...चौबटिया एहन नहि अछि जतय एहि पर चर्चा नहि भs रहल होए. सभ ठाम लोक के जुबान पर नक्सली चढ़ल अछि. मुदा एहि बेरक चर्चा मे लोक नक्सली के पक्ष नहि लs रहल छथिन्ह. पहिने दू चारि आदमी नक्सली के पक्ष मे ठाड़ होए छलखिन्ह...आब स्थिति उलैटि रहल अछि.
पिछला दिन लखीसराय मे पुलिस वाला के अपहरण फेर एकटा पुलिस के हत्या के बाद नक्सली आम लोक के सहानुभूति खो रहल छथिन्ह. लोक सभ के कहनाए छनि जे नक्सली मानवाधिकार के सेहो कोनो परवाह नहि करि रहल अछि. नक्सली ओ काज करय लागल अछि जे आतंकवादी करैत अछि. पुलिस वाला के परिवार सभ बेर-बेर आग्रह करैत रहल...सभ टीवी पर... पेपर मे पूरा परिवार के कनैत चेहरा दिखैत रहल मुदा नक्सली के पाथर दिल नहि पिघलल.
सभसं पैघ गप ई अछि जे ई बिहार मे भs रहल अछि... जतए के सरकार नक्सली के प्रति ओतेक कठोर...सख्त रुख नहि अपनौने अछि जतेक कि दोसर राज्य सभ. मुख्यमंत्री नीतीश कुमार पहिनहुं केंद्र के संग बैसार मे नक्सली समस्या पर मानवीय रूप सं विचार करय के आग्रह करि चुकल छथिन्ह. ओ नक्सली दमन के विरोध करि हुनकर सभक मांग पर विचार करय के बात करय छथिन्ह.
बिहार सरकार सदिखन कहैत रहल जे हम बातचीत के खिलाफ नहि छी...बातचीत सं सभ मामला के सुलझाएल जा सकैत अछि. मुदा ओकरा लेल पहिने दूनु पक्ष के बैसार करय पड़त. मुदा किछ लोक के कहनाए छनि जे नक्सली के लगैत अछि कि वसूली...रंगदारी सं जे कमाई अछि ओ हाथ सं निकलि नहि जाएत एहि सं ओ एकर समाधान नहि चाहैत अछि. अगर ऐना नहि अछि त फेर नक्सली के विकास के रास्ता अपनाबय लेल बातचीत सं परहेज नहि करबाक चाही.
इहो बात ध्यान मे राखय वाला अछि जे नीतीश जी अखन धरि कोनो खास अभियान नक्सली के खिलाफ नहि चलौलखिन्ह. हुनकर माननाए छनि कि अगर विकास के बात पर... पक्षपात के बात पर... भेदभाव के बात पर लोक हथियार उठौने छथिन्ह त हुनकर मांग पर सरकार गंभीरता सं विचार करैत... हुनकर सभक परेशानी दूर करय के कोशिश करत.
नक्सली कहैत अछि कि ओ आम लोक... पिछड़ल लोक... सताएल लोक के बात उठाबैत अछि. तखन लुकस टेटे जे पुलिस मारल गेल ओ सेहो आम लोक छल... हुनकर परिवार सेहो आम सं बेसि नहि छनि. ओ अपन-अपन परिवार के रोजी-रोटी के लेल पुलिस मे भर्ती भेल छलखिन्ह. मुदा अहां पूरा परिवार के तड़पैत छोड़ि देलहुं.
लोक सभ के साफ कहनाए छनि जे नक्सली के काज करय के तरीका सही नही अछि. ओ जतेक लोक...सरकारी कर्मचारी के अपन निशाना बनाबए छथिन्ह ओहि मे बेसि आम लोक रहैत अछि. अहां अपन इलाका के स्कूल...पंचायत भवन...ऑफिस के उड़ा दैत छी.. एकर नुकसान ककरा उठाबय पड़ैत अछि? आम लोक के... बड़का लोक के बच्चा तं पब्लिक स्कूल मे चलि जाएत पढ़य लेल...आम लोक के बच्चा सं सरकारी स्कूले टा मे न जाएत?
लोक सभ के तं इहो कहनाए छनि जे नक्सली राजनीतिक दल के हाथ के खिलौना बनल अछि. चुनाव के समय एकर गतिविधि बढ़ि जाएत अछि. एकर उदाहरण अहां बंगाल मे भेल स्थानीय चुनाव के समय सेहो देख सकैत छी. आओर अखन बिहार मे चुनाव होए वाला अछि. नक्सली अपन हाथ-पैर फड़फड़ाबैय लगलाह. मुदा हुनकर हरकत के नुकसान आम लोक बेसि बनैत अछि.
अगर एहिसभ के पाछां राजनीतिक कारण होए.. तं.ओहि सं सेहो इनकार नहि कएल जा सकैत अछि. किएक तं एकर नामे मे पार्टी जुड़ल अछि... भारतीय कम्युनिस्ट पार्टी (माओवादी). आओर फेर चुनाव सं पहिने दोसर आओर पार्टी सभ के सहयोग शह मिलि रहल होए त कोनो अचरज के बात नहि. आखिर बिहार मे बड़ दिन के बाद कानून-व्यवस्था के माहौल बनल अछि. विकास के बात होए लागल अछि.
एहन मे अगिला बिहार चुनाव अगर विकास...नीक माहौल के नाम पर होएत अछि तं नीतीश कुमार के जीतए सं कोई नहि रोकि सकैत अछि. त कि ई दोसर पार्टी सभ के चाल अछि? चुनाव सं पहिने नीतीश जीक खेल खराब करय के? कि नक्सली राजनीतिक दल के हाथ के कठपुतली बनि सभ किछ करि रहल अछि? कि नीतीश जी के ध्यान विकास पर हटाबय मे किछ लोक लागल छथिन्ह? कि ई नीतीश जी के हराबय के चाल अछि?
अगर एहन बात अछि तं नीतीश जीके संभलि के चलय के जरूरत छनि. नक्सली के लेल सेहो ई साख के सवाल अछि. ओकर नीति के सवाल अछि. आम लोक अगर हुनका सं कटि गेलाह त फेर किनका लsक ओ अपन लड़ाई लड़ताह? आखिर ओ आम लोकहिं के बल पर तं एतेक उछलए छथिन्ह. तं नक्सली सभ के ओ कदम उठाबए सं बचबाक चाही जेहि सं आम लोक के सहानुभूति खत्म होए. हुनका सभ के तुरंत बंधक के छोड़ि बातचीत के रास्ता अपनाबए के चाही.अहांक कि विचार अछि?
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
आन्ध्र महासागर
आन्ध्र महासागर या एटलान्टिक महासागर विशाल जलराशिक नाम छी जे यूरोप तथा अफ्रिका महादेशसभक नयाँ संसारक महादेशसभसँग पृथक करैतअछि । क्षेत्रफल आ विस्तारमे संसारक दोसर पैग महासागर छी जे पृथ्वी क १/५ क्षेत्र ओगटेने अछि । ई महासागरक नाम ग्रीक संस्कृतिसँ लेने अछि जहिमे एकरा नक्शाक समुद्र सहो कहैत अछि । ई महासागरक आकार लगभग अङ्ग्रेजी अक्षर ८ क जहिना अछि । लम्बाईक अपेक्षा एकर चौडाई बहुत कम रहल अछि । आर्कटिक सागर, जे बेरिङ्ग जलडमरूमध्यसँ उत्तरी ध्रुव होएत स्पिट्सबर्जेन आ ग्रीनल्याण्डधरि फैलल अछि, मुख्यतः आन्ध्रमहासागरक अङ्ग छी । ई प्रकार उत्तरमे बेरिङ्ग जल-डमरूमध्यसँ लऽ दक्षिणमे कोट्सलैंडतक एकर लम्बाई १२,८१० माईल अछि । एकर क्षेत्रफल ई अन्तर्गतक समुद्रसभसहित ४,१०,८१,०४० वर्ग माईल अछि । ई अन्तर्गत समुद्रसभके छोइड एकर क्षेत्रफल ३,१८,१४,६४० वर्ग माईल अछि । ई एकटा विशाल महासागर छी जेकर अधीन विश्वक सबसँग पैग जलप्रवाह क्षेत्र रहल अछि । उत्तरी आन्द्रामहासागरक पृष्ठतलक लवणता अन्य समुद्रसभक तुलनामे पर्याप्त रहल अछि । एकर अधिकतम मात्रा ३.७ प्रतिशत अछि जे २०°- ३०° उत्तर अक्षांशसभक बिचमे विद्यमान अछि । ई महासागरक अन्य भागसभमे लवणता अपेक्षाकृत कम रहल अछि ।
महासगारक गहिराईसंपादित करें
एटलान्टिक महासागरक गहिराईक प्रारम्भिक अध्ययनमे पनडुब्बी चालक (१८७३-७६) कऽ अन्वेषण अभियानक समान अन्य वैज्ञानिक महासागरक अन्वेषणसभमे योगदान देने छल । एटलान्टिक महासागरीय विद्युत केबुलसभक स्थापनाक करैक लेल आवश्यक जानकारी प्राप्ति करैक लेल ई प्रकारक अध्ययनसभ विशेष प्रोत्साहन देलक । एकर गहिराइ कऽ सन्दर्भमे एकटा अन्वेषण टोलि सन् (१९२१) कऽ अध्ययन अनुसार ई महासागरक औसत गहिराई, समुद्रसभके छोइड, ३,९२६ मीटर, अर्थात् १२,८३९ फिट अछि । एकर ज्ञात अधिकतम गहिराई, ८,६०५ मिटर अर्थात् २८,२३२ फिट अछि आ ई महासागरक सबसँ गहिर भाग पोर्टोरिको ट्रेन्च छी जेकर गहिराई लगभग ८,६०५ मिटर (२८,२३२ फिट) रहल अछि ।[१]
सहायकधारासभसंपादित करें
आन्ध्र महासागरक सहायकधारासभ नियमितरुपमे हावाक दिशा अनुरूप बहैत अछि । मुदा स्थल खण्डक आकृतिक प्रभावसँ धारासभक ई क्रममे कुछ अन्तर अवश्य आवैत अछि । उत्तरी एटलान्टिक महासागरक धारासभमे उत्तरी विषुवतीय धारा, गल्फ स्ट्रीम, उत्तरी एटलान्टिक प्रवाह, कैनेरी धारा आ लैब्रोडोर धारासभ मुख्य रहल अछि । दक्षिणी एटलान्टिक महासागरक धारासभमे दक्षिणी विषुवतीय धारा, ब्राजील धारा, फाकल्याण्ड धारा, पछौ प्रवाह आ बैङ्गुला धारासभ मुख्य रहल अछि।
सन्दर्भ सामग्रीसभसंपादित करें
- ↑ Milwaukee Deep. sea-seek.com


text:
कला
कला (आर्ट) शब्द एतेक व्यापक अछि की विद्वानसभद्वारा देल गेल परिभाषासभ मात्र एक विशेष पक्षकें छुबि करि रहि जाएत अछि । कलाक अर्थ अखन धरि निश्चित नै भऽ सकल अछि, मुदा एकर हजारों परिभाषा देल गेल अछि । भारतीय परम्पराक अनुसार कला ओ सम्पूर्ण क्रियासभकें कहल जाएत अछि जहिमे कौशल अपेक्षित होए । युरोपेली शास्त्रीसभ सेहो कलामे कौशलकें महत्त्वपूर्ण पक्ष मानने अछि ।
कला एक प्रकारक कृत्रिम निर्माण छी जहिमे शारीरिक आ मानसिक कौशलक प्रयोग होएत अछि ।
परिभाषासंपादित करें
मैथिली शरण गुप्तक शब्दमे,
- अभिव्यक्तिकें कुशल शक्ति कला छी ।
आ दोसर परिभाषा मनक अन्तःकरणक सुन्दर प्रस्तुति कला छी।-- (साकेत, पञ्चम सर्ग)


text:
उमाकांत झा बक्शी
Uma Kant Jha Bakshi
मिथिला राज्य पर राजनैतिक चेतना
मिथिला राज्य अभियान के आई काल्हि फेस बूक आ वाट्स पर धूम मचल अछि। ई धूम प्रवासी मैथिल द्वारा एना लगैत अछि जे मिथिला मे जवरदस्त आन्दोलन चलि रहल अछि। परन्तु मिथिला मे मिथिला राज्य पर राजनैतिक चेतना मिथिलाबाद के सशक्तिकरण शून्य के बराबर अछि। दिल्ली के जंतर मंतर पर अनेकों बेर किछु महामहीम द्वारा अनशन पर बैसब धरना देब आम बात अछि। कियो निर्णय लेलन्हि आ 10 -- 20 व्यक्ति जमा भेला फोटो भेल अखरबाला के लीखिक जे देलखिन्ह छपि गेल । ई सिलसिला बर्षो बरख सँ चलि रहल अछि। सत्ता चाहे केन्द्र हो बा राज्य ओकरा पर एकर कोनो असर नहि पड़ि रहल अछि। अनेको एहेन संगठन अछि जे कतहू 50 सो व्यक्ति आंदोलन के लेल नहि जूटा सकैत अछि से दाबा करैत अछि हमरा सब लोक संग आबय , तन मन धन य सँ सहयोग करय हम मिथिला राज्य निर्माण करब। ईमहर मिथिलाबासी अपन दैनिक समस्या के निदान मे कियो एहि नेता के पॉछॉ कियो ओई नेता के पॉछॉ लागल आपस मे तूतू मै मै बतकुट्टनि करैत समय नष्ट करैत अछि। एहि विकट परिस्थिति मे राजनैतिक चेतना मिथिला राज्य के लेल मिथिला विकास के लेल मिथिला समागम के आयोजन दरभंगा मे कयल जा रहल अछि। समागम मे सहभागिता लेल तैयारी चलि रहल अछि। जल्द सँ जल्द मिथिला समागम होयत।एहि समागम मे पारित होमय बाला ड्राफ्ट प्रस्ताब बनल अछि जकर फाईनल एक कोर कमीटी करत जकर गठन कयल जाएत। ड्राफ्ट प्रस्ताव निम्न लिखित अछि ----
मिथिला समागम के प्रस्ताव ---
मिथिला समागम के प्रस्ताव ---
1 ) मिथिला समागम वर्तमान बिहार के 24 जिला आ झारखंड के 6 जिला कुल 30 जिला के मिथिला राज्य घोषित करैत अछि।
2 }समागम कोनो संस्था नहि एक मंच आ मंचे रहत नव संस्था नहि बनत । ई मंच सब मिथिला मैथिल संगठन के एक सूत्र मे बांधि मिथिला राज्य अभियान के लेल जन चेतना करत।
३) मिथिला समागम ओहि दलक नेता के जे मिथिला राज्य के अपन घोषणा पत्र मे स्वीकार नहि करत तकर नेता के वहिष्कार करत
४) मिथिला समागम एहेन नेता के चाहे ओ विधायक, सांसद, मंन्त्री या प्रधानमंत्री हो जकर पार्टीक घोषणा पत्र मे मिथिला राज्य नहि, मिथिला राज्य अभियानी ओकर मिथिला मैथिल मंच पर सम्मानित नहि करत।
5 ) मिथिला समागम अपन सभ कार्यक्रम मिथिले के पावन भूमि पर करत।
6 ) मिथिला राज्य अभियान मीडिया ,फोटो , अखबार ,पम्प आ सो लेल व्यग्र नहीं रहत।, आंदोलन के ओहि स्तर तक ले जायत की मीडिया ओकरा नजरअंदाज नहि कय सकय।
7 )जेना देश को आज़ादी क लेल " अंग्रेजों भारत छोड़ो " नारा देल गेल तहिना "मिथिला राज्य विरोधी नेता मिथिला छोड़ू " नारा लगायत।
8 ) मिथिला समागम सब कार्यक्रम दरी सतरंजी या खुला मैदान मे सादगी स होयत जतय कम कम खर्च हो।आ समागम चन्दा क धंधा नहि करत।
9 )मिथिला समागम में शामिल सब संगठन अपना के मज़बूत करत ,जनता सँ जूड़त आ मिथिला राज्य अभियान के लोकप्रिय बनाओत।
10 समागम जाति धर्म मज़हबी भाषायी उन्माद सँ मिथिला के मुक्त करक लेल जनचेतना अभियान करत आ मिथिलाबासी एकता मिथिलाबाद स्थापित करत।
11 ) समागम अंगिका , बज्जिका , जुलाही और अन्य बोली जे मिथिलाके तीसो जिला मे बाजल जाइत अछि से मैथिलि अछि ,एकरा स्वीकार करैत अछि। तथा मैथिली साहित्य अकादमी मे एहि सब पोथि के मैथिली के पुस्तक मानल जाय।


text:
नवका- पुरनका लेख सर्च करु...
सुशांत झा आ नीलेश दीपक जीक सम्मान
पटनाक पुस्तक मेलामे पुरस्कार हेतु चयनित मिथिलाकें दू गोट युवा रत्न १. पत्रकार श्री सुशांत झा (निवासी-खोजपुर,मधुबनी) आ २. रंगकर्मी श्री नीलेश दीपक (निवासी- मौआही, मधुबनी) जेकि अपन अपन कर्मक्षेत्रमे राष्ट्रीय स्तर पर पहिचान बनेबामे दिन रातिकें संघर्षोपरांत चयन समितिकें बरख २०१४कें चयनार्थ प्रक्रियामे स्थान बनेबामे सबस’ आगाँ रहला अछि।
सरस्वतीक एहेन कृपा जे अग्रज तुल्य श्री सुशांत झाकें सानिध्यमे
रहबाक अवसर हाइ स्कूलक समयमे भेटल (राजदेव जनता उच्च विद्यालय, नवनगर) हिनक तीक्ष्ण बुद्धि आ दूरदर्शिता प्रारम्भे स’ रहल अछि जेकि वर्तमानमे हिनक पत्रकारितामे दृष्टिगोचर भ’ रहल अछि।
स्कूलक प्रत्येक क्रियाकलापमे एक सीनियर के नाते हमरा लोकनिकें अपन सफल आ अनुशासित नेतृत्व प्रदान करैत रहलाह। हिनक गंभीरता आ अनुशासन छात्र स’ ल’ क’ अध्यापक धरि चर्चाकें विषय रहल अछि आ हमरा लोकनिक वास्ते अनुकरणीय। जखन मुखपोथी स’ ज्ञात भेल जे हिनक चयन "सुरेन्द्र प्रताप सिंह स्मृति पुरस्कार-२०१४" हेतु भेल बुझू मोन आह्लादित भ’ गेल आ अंतर्मनक कलम शुभकामना देबा लेल बाध्य क’ देलक।
दोसर हरखक गप्प छल परमप्रिय मित्र श्री नीलेश दीपक जीकें "भिखारी ठाकुर रंगकर्मी पुरस्कार-२०१४" केर घोषणा। हिनक आ हमर पहिल परिचय भेल छल मधुबनी स्थित जे. एन. कॉलेजक गैलरी (कॉमन हॉल) जाहिमे हिनक एकल अभिनय “संवदिया” केर प्रस्तुति देखबाक अवसर आ कार्यक्रमोपरांत नव परिचय जेकि शनैः-शनैः मित्रतामे परिवर्तित होमय लागल आ संजोग एहेन जे हमरा लोकनि एक्कहि कॉलनी (संकटमोचन कॉलनी)मे कम्मे दूरी पर डेरा रखने रही आ मधुबनी शहरमे प्रदर्शित होमय बला अधिकांश फिल्म आ सांस्कृतिक कार्यक्रमक आनंद संगे संग बैस क’ लैत रहलौं आ ओ संग दिल्ली धरि ओहिना अछि जहिना मधुबनीमे रहल। नीलेश दीपक एक स्वनामधन्य अभिनेता छथि तैं हिनक विशेष परिचय देब उचित नैं बुझाइत अछि।
एक बेर फेर स’ अपनें दुनू गोटेकें बधाइ आ उज्ज्वल भविष्यक कामना !
-मनीष झा “बौआभाइ”
सरस्वतीक एहेन कृपा जे अग्रज तुल्य श्री सुशांत झाकें सानिध्यमे
रहबाक अवसर हाइ स्कूलक समयमे भेटल (राजदेव जनता उच्च विद्यालय, नवनगर) हिनक तीक्ष्ण बुद्धि आ दूरदर्शिता प्रारम्भे स’ रहल अछि जेकि वर्तमानमे हिनक पत्रकारितामे दृष्टिगोचर भ’ रहल अछि।
स्कूलक प्रत्येक क्रियाकलापमे एक सीनियर के नाते हमरा लोकनिकें अपन सफल आ अनुशासित नेतृत्व प्रदान करैत रहलाह। हिनक गंभीरता आ अनुशासन छात्र स’ ल’ क’ अध्यापक धरि चर्चाकें विषय रहल अछि आ हमरा लोकनिक वास्ते अनुकरणीय। जखन मुखपोथी स’ ज्ञात भेल जे हिनक चयन "सुरेन्द्र प्रताप सिंह स्मृति पुरस्कार-२०१४" हेतु भेल बुझू मोन आह्लादित भ’ गेल आ अंतर्मनक कलम शुभकामना देबा लेल बाध्य क’ देलक।
दोसर हरखक गप्प छल परमप्रिय मित्र श्री नीलेश दीपक जीकें "भिखारी ठाकुर रंगकर्मी पुरस्कार-२०१४" केर घोषणा। हिनक आ हमर पहिल परिचय भेल छल मधुबनी स्थित जे. एन. कॉलेजक गैलरी (कॉमन हॉल) जाहिमे हिनक एकल अभिनय “संवदिया” केर प्रस्तुति देखबाक अवसर आ कार्यक्रमोपरांत नव परिचय जेकि शनैः-शनैः मित्रतामे परिवर्तित होमय लागल आ संजोग एहेन जे हमरा लोकनि एक्कहि कॉलनी (संकटमोचन कॉलनी)मे कम्मे दूरी पर डेरा रखने रही आ मधुबनी शहरमे प्रदर्शित होमय बला अधिकांश फिल्म आ सांस्कृतिक कार्यक्रमक आनंद संगे संग बैस क’ लैत रहलौं आ ओ संग दिल्ली धरि ओहिना अछि जहिना मधुबनीमे रहल। नीलेश दीपक एक स्वनामधन्य अभिनेता छथि तैं हिनक विशेष परिचय देब उचित नैं बुझाइत अछि।
एक बेर फेर स’ अपनें दुनू गोटेकें बधाइ आ उज्ज्वल भविष्यक कामना !
-मनीष झा “बौआभाइ”
सदस्यता लें टिप्पणियाँ भेजें (Atom)


text:
एहन बड्ड कम होइ छै जे साहित्यिक लोकनि एतेक संख्या मे सहज रूपें एकठाम जुटथि. मुदा बिछड़ल सबटा पिरीत एक्के बेर समेटबा मे सफल रहलाह कवि 'विद्यानंद झा'. अवसर छल कविक दोसर कितापक विमोचनक. कितापक विमोचन कवि माए हाथे भेल, जेना नियार छल. कलकत्ताक साहित्यिक लोकनि माय आ मातृभाषाक मान मे एकठाम जुटलाह आ मैथिली कविताक रसधार बहल.
ई निश्चय पिरीतक परात जकां छल, जाहि मे लगभग दू दर्जन मैथिली कवि विमोचन पर्व पर जुटल छलाह.
विमोचन रवि 3 फरवरी कें कवि विद्यानंद झा केर निवास जोका मे आयोजित कएल गेल छल. एहि अवसर पर हिनक दोसर किताप 'बिछड़ल कोनो पिरीत जकां' केर विमोचन हुनक माए हाथे संपन्न भेल. तकर बाद कवि लोकनि काव्यपाठ केलनि. कार्यक्रमक अध्यक्षता सुधीर कुमार झा केलनि. एहि विशेष आयोजन मे कवि विद्यानंद झा अपन नबका विमोचित पोथी मे सं कविता सब सुनओलनि.
ज्ञात हो जे कविता पोथी 'बिछड़ल कोनो पिरीत जकां' अंतिका प्रकाशन सं बहार भेल अछि. कविक पहिल कविता पोथी 'पराती जकां' साहित्य अकादेमी (नवलेखन योजना) सं प्रकाशित भेल छलनि. बीतल किछु साल सं कविक नबका संग्रह केर प्रतीक्षा कएल जा रहल छल से पूर्ति भेल.
विमोचन कार्यक्रम मे साहित्यिक 'श्याम दरिहरे' विशेष पाहुन रूपें उपस्थित छलाह. संगहि महानगरक वरिष्ठ कवि रामलोचन ठाकुर, लक्ष्मण झा सागर, योगेन्द्र पाठक वियोगी, चंदन कुमार झा, भोली बाबा, बिनय भूषण, अनमोल झा, आमोद झा, अंजय चौधरी, नबोनारायण मिश्र, विजय इस्सर, किरण इस्सर, अमरनाथ भारती, अशोक झा, लखनपति झा, मिथिलेश कुमार झा, राजीव रंजन मिश्र, कामेश्वर कमल, संजय ठाकुर सहित कइएक गोटे उपस्थित भेलाह.
जानकारी हो कि विमोचित पोथी अमेजन पर सेहो उपलब्ध अछि, जे अपने लोकनि घर बैसल मंगा सकै छी.
Tags: हालचाल


text:
के छलैथ जिमुतवाहन ?? किया छई जितिया पाबैन के महत्व ??
जिवितपुत्रिका व्रत
मलयकेतु नामक गंदर्भराज छलाह हुनका एकटा पुत्र छलथिन जिमुतवाहन । गंदर्भराज अपन पुत्र जिमुतवाहन के राज्यक भार सौंपि वर्णाश्रम गमन केलनि ।
जिमुतवाहन धार्मिक प्रवितृ के छलाह हुनका राज-काज चलबै में मन ओतेक नहिं लगैत छलैन , अतः अपन विस्वसनीय व्यक्ति के राज्यक भार दय माऽ-बापक सेवामें जंगल चल गेला।
किछु दिनक उपरांत ओ एकदिन ओ नर्मदा तट पर पैन भड़ैक लेल एलाह तऽ देखल जे एकटा बुढिया विलाप करैत -करैत मुर्क्षित भए गेल छथि ।
साहस कए जिमुतवाहन ओतय गेलाह आर कारण पुछल । ओ बुढ़ि अपन वास्तविक परिचय दऽ बजलि हम तक्षक नागक पत्नी छी हमरा एकहि टा पुत्र शंखचुर छथि ,जिनका आय एहि जंगल के राजा गृद्ध छथि ,हिनकर माँग अछि प्रतिदिन एकटा जीव भोजन लेल ,किंतु आय हमर घरक वारी अछि । नागीन कनैत कहल हम स्वयं जाय लेल तत्पर छि किंतु हमर पुत्र मातृभक्त-पित्र भक्त छथि तैं ई केकरहु गप्प नै मानि अपन प्राण संकट में द देल , हम कोना पुत्रक बिनु रहब ।
जिमुतवाहन बजला आहाँ जुनि कानु ,हम हिनका स्थान पर गृद्ध समक्ष जाएब ।
जिमुतवाहन स्वयं ओहि लाल कपड़ा में लपेटाय के गृद्धक लग गेला ।
जखैन गृद्ध हिनका देखल तऽ अचम्भित भए गेलाह आर पुछल ?
आय तऽ हमरा समक्ष तक्षक नागक पुत्र अबैवला छलाह ।
जिमुतवाहन सब सविस्तर कथा राजा गृद्ध लग राखल तऽ , ओ हिनका सँ बड़ प्रभावित भेला !!
आर स्वयं अपन प्रजा पर कएल गेल अत्याचार सँ लज्जित ।
गृद्ध वचन देल जे आय सँ हम ..केकरहु नहि भक्षण करब ,
आर अहाँक हमर वड़दान जे आहाँक पुजा जे करत ओकरा कहियो शंतान मृत्यु देखय पड़तै आर सबटा भरल-पुरल रहतै |
दोसर कथा – अछि गिद्ध आर सियारनी कथा जेकरा व्रति श्रद्धा पूर्वक सुनै छथि।
–श्रीमती रूबी झा


text:
मिथिला - संस्कृतिक महान पाबैन थिक -मधुश्रावणी, जे साओन मासक कृष्ण - पक्षक पंचमीसँ प्रारम्भ आ शुक्लपक्षक तृतीया तिथिकेँ सम्पन्न होमऽबला मिथिला - संस्कृति व भक्तिक पाबनि मधुश्रावणी एहिबेर आए 18 जुलाई (सोमदिन ) मैना पंचमीक संग शुरू हैत। नवविवाहिता स्त्रीगणकलेल एहि पूजाक विशेष महत्व छनि। नवविवाहिता एकदिन पहिनहि (चौठ तिथिकेँ) अर्थात 'नहाय-खायदिन' भोरे ब्रह्म मुहूर्तमे पवित्र गंगाजलसँ नहा सूर्यास्तसँ पहिनहि अरबा भोजन कऽ पूजन श्री गणेश करैत छथि।
पूजाक महत्व : _मधुश्रावणी पूजन अहिबाती स्त्रीगणकलेल बड़ महत्वपूर्ण होइछ। ई विशिष्ट पाबनि पतिक दीर्घायु आ सुख - समृद्धिलेल होइत अछि। पूजन क्रममे मैना - पंचमी, मंगला - गौरी, पृथ्वी - जन्म, पतिव्रता - कथा, महादेवक कथा, गौरी - तपस्या, शिवबिबाह, गंगा - कथा, सती बिहुला -कथा, शीत - बसन्तक कथादि सहित 14 खंडमे 'कथा - श्रवण' होइत अछि। गाम - समाजक वृद्धा वा जानऽबाली महिला कथा - वाचिका केर द्वारा नवविवाहिता केँ कथा सुनबैत छथिन। पूजनक सातम्, आठम् आ नवम् दिन घोरजर, खीर, गुलगुलाक भोग लगैत अछि। सबदिन साँझमे स्त्रीगण सोहागक गीत, कोबर गीत, आरती सभ गाइबि महादेवकेँ मनयबाक, प्रसन्न करबाक प्रयत्न करैत रहैत छथि।
एहि पाबनिमे नइहर आ सासुर दूनूक सहयोग अपेक्षिते टा नहि अनिवार्य होइत अछि। नवविवाहिता सासुर सँ आयल नव वस्त्रा धारण करैत छथि। पूजाक समापन पर यत्र - तत्र भायक द्वारा हाथ पकड़ि पूजनहारिकेँ उठयबाक प्रथा सेहो अछि; मुदा सभठाम नहि।
टेमी दागबाक परम्परा : पूजाक अन्तिम दिन पूजनहारिकेँ कठिन' अग्निपरीक्षा' देमऽ पड़ैत छनि जे आन संस्कृतिमे दुर्लभ अछि। टेमी दागऽ केर परम्परामे नवविवाहिताकेँ हाथ - पयर आ ठेहुनपर आरतक पात आ पान राखि जरैत टेमी (बाती) सँ दागल जाइत छनि आ 'इस्स ......' नहि बजबाक छनि, एहिसँ हुनक सहनशक्ति आ सतीत्वक परीक्षण होइत अछि।
पूजा केर अन्तिम दिन (टेमीदिन) 14 टा पनपथिया आ एकटा बासक डालामे अंकुरी, फल-मधुर, दही आदि सँ सजा 14 टा अहिबाती स्त्रीगण केँ बाँटल जाइत छनि


text:
सुरेश रैना
सुरेश रैना (कश्मीरी: سریش رائنا, तमिल: சுரேஷ் ரைனா ஹாசன்) ( उच्चारण (सहायता जानकारी); जन्म २७ नवम्बर १९८६) एकटा भारतीय क्रिकेट खेलाडी छी ।[१] ओ आक्रामक बामा हातक मध्य क्रमक ब्याट्सम्यान छी तथा कहियो काल बलिङ सेहो करैत अछि । ओ घरेलु क्रिकेट उत्तर प्रदेशक लेल खेलैत अछि । ओ व्यावसायिक क्रिकेट इन्डियन प्रीमियर लिगमे चेन्नई सुपरकिङ्गससँ खेलैत छल आ वर्तमानमे गुजरात लायन्ससँ खेलैत अछि । ओ भारत राष्ट्रिय क्रिकेट टिमक कप्तानी सेहो कऽ चुकल अछि । ओ एकटा मात्र भारतीय खेलाडी छी जे क्रिकेटक तीनो स्वरूपमे शतक प्रहार केनए अछि । ओ इन्डियन प्रीमियर लिगमे सेहो सबसँ बेसी रन तथा क्याच लेनिहर खेलाडी छी ।
प्रारम्भिक जीवनी[सम्पादन करी]
अन्तर्राष्ट्रिय शतकसभ[सम्पादन करी]
टेस्ट शतक[सम्पादन करी]
एकदिवसीय अन्तर्राष्ट्रिय शतकसभ[सम्पादन करी]
टि२० अन्तर्राष्ट्रिय शतकसभ[सम्पादन करी]
सन्दर्भ सामग्री[सम्पादन करी]
- ↑ "Omar wants Raina to play for J&K, offers him plot", India express.com, ५ अप्रैल २०११।
वाह्य लिङ्कसभ[सम्पादन करी]
- खेलाडी प्रोफाइल: सुरेश रैना क्रिकइन्फोसँ
- खेलाडी विवरण: सुरेश रैना क्रिकेटआर्काइभसँ
- सुरेश रैना ट्विटर पर
- आधिकारिक वेबसाइट


text: बिहार मे आब विकलांग आओर विधवा के 200 रुपया के पेंशन मिलत. अखन धरि सभ विकलांग आओर विधवा के मासिक पेंशन नहि मिलैत छल. किछ न किछ लोचा छल... जकर कारण एकर फायदा सभ विकलांग आओर विधवा के नहि मिलि पाबैत छल. उपमुख्यमंत्री सुशील कुमार मोदी के कहनाय छनि सरकार पहिले सं जारी योजना मे संशोधन करि एकरा सभ विकलांग आओर विधवा के लेल करि देलक अछि. एहि सं आब 40 प्रतिशत विकलांगता वाला लोक के हर महीना 200 रुपया मिलतन्हि. पहिले ई पेंशन 2500 रुपया सं कम मासिक आय वाला विकलांग के मिलैत छल. विधवा पेंशन पहिने 40 सं 64 साल के महिला के मिलैत छल... मुदा आब 18 साल सं ऊपर के सभ विधवा महिला के मिलत जिनकर मासिक आय 5 हजार सं कम छनि. पहिने मासिक आय के सीमा ढाई हजार रुपया छल.


text:
1 . रोहित- 20 साल
2.मानू- 20 साल- रोहितक दोस्त
3.चिट्ठी चाचा- 45 साल- डाकिया
4.डाँक्टर बाबू -35 साल- डाक्टर
( रोहितक दलान परक दृश्य एक कोणमे मौसमी फसलक किछु बोझ राखल अछि ।माँझमे टाटक घरपर हरियर तिलकोरक लत्ती लतरल अछि ।एकटा पुरान साइकिल टाटसँ सटा कऽ राखल अछि ।भऽ सकैए तँ एकटा नादि आ खुट्टा देल जा सकैछ ।रोहित साधारण कपड़ामे घरक आगू ,सोचैक मुद्रामे एक कातसँ दोसर कात टहलि रहल अछि ।रोहितसँ नीक परिधानमे मोनू पर्दाक पाछूसँ "रोहित-रोहित" चिकरैत मंचपर आबैत अछि ।आवाज सूनि रोहितक धियान टूटैत अछि आ फेर दुनू गला मिलैत अछि ।)
रोहित- मोनू ,ई क्रिचदार कपड़ा पहिर दुपहरियामे कतऽ जा रहल छें ।की कोनो खास गप छै की?
मोनू- खास गप की रहतै ।मोन भऽ गेलै ,पहिर लेलौं।ओना रहित ,आगूक की प्लान छौ?
रोहित- (आश्चर्यसँ)प्लान।तोहर गप नै बुझलियौ ,कने फरिछा कऽ कह ।
मोनू- अरे मूर्ख करियरकेँ प्लान ।
रोहित- अच्छे-अच्छे बूझि गेलियै ।
मोनू- इएह तँ तोहर प्रोबलेम छौ ,तूँ बुझिते बड देरसँ छेँ ।कने सोच ,इन्टर केला दू वर्ष भऽ गेलै आ एखन धरि बेरोजगारे बैसल छी ।कोना पार हेतै जीवनक डगरिया रे भेया ।
रोहित- ठीके कहलें तूँ ।पिछला एक घण्टासँ हमहूँ इएह सोचै छलौं ।तोरा तँ बाबुओ जीक सहारा छौ मुदा हमर के? एकटा बूढ़ माए जे खाटो परसँ नै उठै छै ।कतौसँ एक्को टाकाक आमदनी नै छै हमरा ।बटैया करै छी ,दूध बेचै छी आ दवाइ-दारूक बाद जँ टाका बचै अछि तँ पोथी कीन पढ़ै छी ।तोरा की कहबौ ,हमर हालत तँ जानिते छें ।
मोनू- हँ हमरा बुझल अछि तेँ ने दुनू गोटाकेँ आब नोकरीक बारेमे सोचऽ पड़तै ।जँ नोकरी नै भेल तँ जीनाइ मोशकिल भऽ जेतै ।
रोहित- गप तँ सत्ते कहलें दोस ।दोस ,चरि चक्किया ए.सी बला गाड़ी देख मोन होइत अछि जे एक बेर हमहूँ चढ़ितौँ ।बजारक गप सूनि बजारेमे अपन छोट परिवार संग रहबाक मोन होइत अछि ।मुखिया जीक हाथमे मोबाइल देख कोनो नेना जकाँ मोन कानि जाइत अछि ।मुदा ई सब एकटा मरनासन्न सपना जकाँ लागैत अछि ,दोस ।भागमे लिखल छै दिल्ली-बम्बइमे बोरा उठेनाइ तँ चरिचक्किया कतऽसँ भेटत ।
मोनू- गलत बात ,बिल्कुल गलत बात ।मनुखकेँ एते उदास नै हेबाक चाही ,जँ जीलाकेँ तेसर टाँपर ,तोरा सन मनुख एते नकारात्मक सोच रखतै तँ बूझें प्रलय आबि गेलै ।
रोहित- सोच नकारात्मक नै छै भाइ ,मुदा हालत एहन नै छै जे सकारात्मक सोचब ।ई घोर मँहगाइक युगमे जीनगी जीबाक लेल टाका चाही आ टाकाक लेल बोरा उठबैये पड़तै ।
मोनू- फेर वएह बात ।अरे हम कहै छीयौ ,तोरा बोरा नै उठबऽ पड़तौ ,तोरा एहन गुणीकेँ तँ नोकरी डिबिया लऽ कऽ ताकै छै ।
रोहित- एहनो कतौ भेलै यै ।आइ-काल्हि सरकारी नोकरी तँ ईदक चाने बनल छै ।
मोनू- आ प्राइवेट ।
रोहित- ओकरो लेल पहुँच चाही ।
मोनू- ( कर जोड़ैत) चूप रहू महराज ,चूप रहू ।एते भाषण जुनि मारू ।नोकरी लेल फारम भरऽ पड़ै छै ,अहाँ कतौ भरलौँ की नै?
रोहित- हँ ,एकटा परीक्षा देने छी ।अपन एक सालक बचाओल टाकाक हवण कऽ कऽ ।
मोनू- तँ फिकिर कथी के ?प्रतिक्षा करू ।एहि हवणक कुण्डसँ अमृतक घैल जरूर बहरेतै ।हमरा विश्वास अछि अहाँ जरूर पास करब ।
रोहित- तोहर मुँहमे मिश्री ।(गम्भीर होइत)जँ अमृत नै बहरेलै तँ बूझ हमर जीवन बेकार भऽ जेतै ।
(मंचक पाछूसँ साइकिलक घण्टी धिरेसँ बजनाइ शुरू होइत अछि आ धिरे-धिरे ध्वनी तीव्र होइत अछि ।रोहित आ मोनू उम्हरे देखऽ लगैत अछि ।पोस्टमैनक ड्रेसमे ।एक हाथमे किछु चिट्ठी आ कन्हपर एकटा बैग ,दोसर हाथसँ साइकिलक हेण्डिल पकड़ने ,मंचक एक कोणसँ चिट्ठी चाचाक प्रवेश होइत अछि ।)
रोहित ,मोनू- (एक साथ ,एक स्वरमे) प्रणाम चिट्ठी चाचा ।
चिट्ठी चाचा - खुश रहऽ बौआ ।
मोनू- कक्का ,आइ हम एकटा बात जानिये कऽ रहब ।
चिट्ठी चाचा- हँ हँ ,किएक नै जानबऽ ,जानि लए ।कोन बात जानबाक छऽ ।
मोनू- रोहित अहाँकेँ चिट्ठी चाचा किए कहै यै?
चिट्ठी चाचा- बड पुरान गप छै ।(रोहित दिश इशारा करैत) ई तीन-चारि वर्षक हेतै ।हम सब दिन चिट्ठी बाँटैक लेल इएह बाटे जाइ छलियै आ एहिना जोरसँ घण्टी बजबैत छलियै ।हमर घण्टीक आबाज सूनि ई नाङटे गाँरि ,हँसैत -कूदैत सड़क धरि आबि जाइ ।
(रोहित लजा जाइत अछि)
मोनू- फेर की होइत छलै ।
चिट्ठी चाचा- पहिने ई सड़क कच्ची छलै ।पैघ-पैघ खाधि छलै सड़कपर ।साउन-भादो सौँसे सड़कपर थाल-कादोक शासन भऽ जाइ ।जखन ई कूदैत आबै तँ चुभ दऽ ओहि खाधिमे खसि पड़ै आ थाल-कादोमे सना कऽ भूत बनि जाइ छलै ।हा . .हा . .हा . . (सब हँसऽ लागैत अछि आ रोहित लाजे मूड़ि गोँति लैत अछि )
रोहित - छोरू ने चाचा ,अहूँ कोन गप उठा देलौँ ।
मोनू- नै नै ,हुअ दिऔ ।
चिट्ठी चाचा- तकरा बाद जखन कखनो इ कानै तँ एकर बाबी कहथिन जे चिट्ठी बाला चाचा आबै छथुन ।ई बात सुनिते ई हँसऽ लागै आ वएह दिनसँ हमर नाम चिट्ठी चाचा पड़ि गेलै ।की हौ रोहित ,इएह गप छै ने?
(रोहित स्वीकार करैत उपर-नीच्चा दू बेर मूड़ि डोलबैत अछि)
मोनू-चाचा ,तखन तँ अहाँक घण्टीमे बड पैघ जादू छै जे एकरा सनक उदास रहै बला मनुखकेँ हँसा दै छलै ।
चिट्ठी चाचा- (आश्चर्यसँ ) उदास ।उदास किए रहै छै ।
मोनू- इएह नोकरी चाकरीक चिन्तामे ।
चिट्ठी चाचा- ले बलैया ।हम तँ गपक चक्करमे ओरिजने गप बिसरि गेलौँ ।नोकरीसँ इयादि आएल ,तोरा दुनूक नामे चिट्ठी एलै यै ।(दू टा चिट्ठी निकालि ,रोहित दिश घूमि) ई तोहर (मोनूकेँ दैत) आ ई तोहर ।
(दुनू लिफाफा फाड़ि , चिट्ठी पढ़ऽ लागैत अछि ।धिरे-धिरे रोहितक मौलाइल मुँहपर हर्षक रेखा आबऽ लागै छै ।एहने सन मोनूक मुँहपर सेहो )
मोनू- (खुशीसँ चिकरैत) मीता ,हमरा नोकरि लागि गेल ।
रोहित- (खुशीसँ) मीता ,हमहूँ परीक्षा पास कऽ गेलौँ ।इन्टरभ्यू परसू अछि ।
चिट्ठी चाचा- भगवानक घर देर छै ,अन्हेर नै ।तोरा दुनूकेँ नोकरी लगाइये देलखुन मैया रानी ।
रोहित- चाचा ,एखन नोकरी नै लागल ।एकटा मौखिक परीक्षा एखनो बाँकिए अछि ।
चिट्ठी चाचा- अरे जखन लिखित निकलि गेलै तँ मौखिको निकलिए जेतै ।चिन्ता जुनि करऽ ।नीके नीके जा ,परीक्षा दऽ ,नोकरी लऽ कऽ आबऽ ।मैया रानी भला करथुन ।अच्छेए ,हमरा और चिट्ठी बँटबाक अछि हम जाइ छीअ ।
रोहित- ठीक छै चाचा ।
(घण्टी बजबैत चिट्ठी चाचा चलि जाइत छथि )
रोहित- मीता ,तोरा कतऽसँ चिट्ठी एलौ ,कोन ठाम ,कोन कम्पनीमे ,केहन नोकरी लागलौ?
मोनू- कने साँस लऽ कऽ बाज ।एना जँ एक्के बेर प्रश्नक बाढ़ि आनबें तखन तँ हम भसिआइये जाएब ।
रोहित- बुझलियै ,बुझलियै ।नै एक फेर ,बेरा-बेरी तँ उत्तर दे ।
मोनू- दिल्लीसँ चिट्ठी आएल छलै ।जाहि कम्पनीमे बाबू काज करै छथिन ,ओहि कम्पनीमे सुपरवाइजरकेँ जरूरति छलै ,वएह पोस्ट हमरा भेटल अछि ।
रोहित- मुदा कोना?
मोनू- ओकर ठिकेदार अपने इम्हरकेँ छलै ।बाबूजी ओकरा हमर पैरवी केलखिन तँ ओ तैयार भऽ गेलै ।बाबू जी दिल्ली एबाक लेल चिट्ठी भेजने छथिन ।
रोहित- मीता ,जखन एगो दोस्त कामयाब होइ छै तखन दोसर दोस्तक करेजक एक कोणमे खुशीक वर्षा होइ छै आ दोसर कोणमे दुखक ठनका खसै छै ।खैर ,तोहर कामयाबीसँ हम खुश छी ,बड खुश छी ।हमर कामयाबी तँ एखनो माँझ सागरमे हेल रहल छै ,जानि नै भेटतै कि नै भेटतै ।
मोनू- अपनेक बहुत-बहुत धन्यवाद खुश हेबाक लेल ।आब अहूँ इन्टरभ्यू देबाक ओरियान करू ,हमहूँ जाइ छी दिल्लीक लेल रिजर्वेसन कराबऽ ।
रोहित- ठीक छै ।फेर इन्टरभ्यूसँ एलाक बाद भेँट हेतै ।
मोनू- बेस्ट आफ लक ।
रोहित- रूक ।एकटा बात और हमरा आबै धरि तूँ गामेमे रहिहेँ ।
मोनू- से किएक ?
रोहित- जँ हम कामयाब भऽ जेबै तँ खुश हेबाक लेल ।
मोन- हम तँ सदिखन खुश रहै छी ।ओना तोरा आबै धरि हम दिल्ली नै जेबौ ।
रोहित- धन्यवाद ।
मोनू-(गाबैत अछि) हम होगेँ कामयाब ,हम होगेँ कामयाब ।
(दुनू पर्दाक पाछू चलि जाइत अछि )
*************** पट-परिवर्तन **********************
(मंचपर बाटक दृश्य अछि ।पर्दाक एक कोणसँ रोहित मंचपर आबैत अछि ।पीठपर एकटा बैग लादल छै ,केश छिड़ियाएल ।उदास ,कननमुँह केने ,मंद चालसँ चलि रहल अछि ।तखने गीत गाबैत मोनूक मंचपर प्रवेश)
मोनू- आबि गेलें नोकरी लऽ कऽ ।
(रोहित बिनु किछु बाजने चलिते रहैत अछि)
मोनू- अरे रोहित ,तोरे कहै छीयौ ।रूक . .रूक ने ।
(रोहित फेर बिनु बाजने चलिते रहैत अछि ।मोनू दौड़ कऽ रोहित लऽग पहुँचैत अछि आ रोहितक हाथ पकरि लैत अछि ।रोहित रूकि जाइत अछि ।)
मोनू- कते देरसँ तोरा सोर करै छीयौ ।तूँ किछु सुनिते नै छें ।किछु तँ बाज ।कि भेलौ ।
(रोहित चूप अछि)
मोनू- धन्य छी महराज ।एक दिश बाजैत-बाजैत हमर मुँह दुखा गेल आ दोसर दिश अहाँ फेविकाँलसँ अपन ठोर साटि लेने छी ।ठीके कहै छै परचारमे ,एक बार सट गया तो सौ साल धरि नै उखड़ेगा ।
(रोहित बिनु उत्तर देने चलबाक कोशिश करैत अछि ।मुदा मोनू बाँहि पकड़ि रोकि लैत अछि ।)
मोनू- लगैत अछि बौआ नोकरी लऽ लेलनि । ई जीतक खुशीमे बौक भऽ गेलनि ।की महराज ,जीतैये बला गप छै ने?
रोहित- (दुख भरल आवाजमे ,धिरेसँ) नै ,हम ई खेल हारि गेलौं मीता ,हम नाकामयाब भऽ गेलौँ ।
मोनू- झूठ ,सरासर झूठ ।हम मानिये नै सकै छी ।तोरा सन मेधावी छात्र ई परीक्षामे फेल नै भऽ सकै छै ,किन्नौह नै ।
रोहित- हम सत्त कहै छी मीता। एहि रेसमे जीतलौँ तँ मुदा सबसँ पाछु रहि कऽ ।
(मोनूक हँसैत मुँह उदास भऽ जाइत अछि )
मोनू- मूदा ई भेलै कोना?
रोहित- टाका और पैरवीक चलते ।
मोनू- नै बुझलियौ ।कने फरिछा कऽ कह ।
रोहित- संगमे पाइ नै छल । दस किलोमीटर धरि पैदल चलऽ पड़ल ।
मोनू- की ओतऽ देरीसँ पहुँचलहीं ।
रोहित- नै ,पहुँचलियै तँ सबेरे मुदा अंग-अंग थाकि गेल ।
मोनू - तखन की भेलै |
रोहित- सब छात्रकेँ बेरा-बेरी बजाओल जाइत छलै ।इन्टरभ्यू कक्षसँ किओ मुस्कैत तँ किओ काननमुँह केने निकलै छलै ।बेसी कानिते निकलै ।थाकल तँ पहिनेसँ छलौं ओकरा सबकेँ देख हम बड डरि गेलौं ।
मोनू- अच्छए ,से बात ।आब बुझलौं ।महराज डरि कऽ भागि एलनि ।
रोहित- नै नै ,एहन गप नै छै ।
मोनू- तँ केहन छै से ने कह ।
रोहि- पहिने पूरा सुन तँ बीच्चेमे लोकि लै छेँ ।
मोनू- कह ।
रोहित- साँझ होइत-होइत सबहक इन्टरभ्यू भऽ गेलै ।सबसँ अंतीममे हमर बारी एलै ।हमरा बजाओल गेल ।डेराइत-डेराइत हम अंदर गेलौं ।एकटा बड़का टाबूलक एक दिश तीन टा अफसर बैसल छलै ।दोसर दिश एकटा कुर्सी खाली छलै ।हमरा बैसै लेल कहलकै तँ हम ओहि कुर्सीपर बैस गेलौं ,मुदा थाकल मोन एखनो डेराएले छल ।हम अपन सबटा सार्टिफिकेट देलियै ।ओ तीनू अफसर सार्टिफिकेट देखऽ लागलै ।
मोनू-सार्टिफिकेट देख तँ प्रसन्न भऽ गेल हेतै अफसर सब ।
रोहित- हँ ।ओकर बाद तीनू बेरा-बेरी प्रश्न पूछऽ लागल ।अलग-अलग क्षेत्रसँ अलग-अलग तरहकेँ प्रश्न ।पहिने तँ हम घबरा गेलौं मुदा बादमे हमहूँ सब प्रश्नक उत्तर फटाक-फटाक देबऽ लगलियै ।जतबे जबाब दियै ततबे प्रश्न पूछै ।हमर जबाब सूनि तीनू अफसरक ठोरपर मुश्कान नाचऽ लागलै ।दस-पनरह मीनट धरि प्रश्न पुछिते गेलै आ हम जबाब दैत गेलियै ।अन्तमे ओ सब चुप भऽ गेल आ अपनामे तीनू कानाफूसी करऽ लागल ।ओहिमेसँ एकटा एजगर अफसर उठि कऽ हमरा लग आबि गेल ।हमहूँ ठाढ़ भऽ गेलौं ।ओ हमर पीठ ठोकि देलक आ बाहर जाइ लेल कहलक ।हम अपन सार्टिफिकेट सब समटि बाहर आबऽ लागलौं ।
मोनू- जखन एते नीक इन्टरभ्यू गेलौ ।अफसर तोहर पीठ ठोकि देलकौ तखन नौकरी किएक नै भेटलौ ?तूँ फेल कोना कऽ गेलेँ ?शाइद तूँ मजाक करै छें ।झूठ बाजै छेँ ।
रोहित- नै नै ।ने हम मजाक करै छी आ ने झूठ बाजै छी ।हम बिल्कुल सत्त बाजि रहल छी ।
मोनू- तखन असलमे भेलै की?
रोहित- जखन हम बाहर आबै छलियै तखने एकटा अफसरक मोबाइल बाजलै ।ओ फोन उठा कऽ बतियाए लागलै ।ओकर बार्तालापसँ बुझना गेल जे कोनो बड़का नेताक फोन छै ।ओम्हरसँ किछु कहलकै तँ ओ अफसर कहलकै जे "सर ,आपका कनडिडेट इस लड़का से बहुत ज्यादा कमजोर है ।एक हीं सीट बचा है इसलिए नौकरी इसी लड़के को मिलेगा ।"उम्हरसँ और किछु किछु कहल गेलै मुदा अफसर ना-नुकुर करैत रहल ।अन्तमे अफसर कहलकै"अब सर आप नहीँ मानियेगा तो आपका काम करना हीँ पड़ेगा लेकिन दाम दस लाख लगेगा ।" ई कहि ओ फोन काटि देलकै ।तखन धरि हम बाहर आबि गेल छलौं ।
मोनू- लागै छै पैरवीकेँ दानव पहुँच गेल छलै ।
रोहित- शाइद ।एकर बाद जखन पास भेल छत्रक लिस्ट साटल गेलै तँ ओहिमे हमर नाम नै छलै ।
मोनू- आब सब गप हम साफ-साफ बूझि गेलियै ।जा धरि टाका आ पैरवी बला रहतै ,जा धरि घूस लै बला लोभी अफसर रहतै ,ता धरि कोनो गरीबक कल्याण नै भऽ सकै छै ।
रोहित- हम तँ पहिने कहने छलियौ , हमर कर्ममे सरकारी नोकरी नै ,बोरा उठेनाइ लिखल छै ।
मोनू- चिन्ता जुनि कर ।मेहनत आ इन्तजारक फल मीठ होइ छै ।आइ नै तँ काल्हि तूँ सफल हेबे करबेँ ।
रोहित- मोनू ।आब नै टाका अछि आ नै साहस बचल अछि ।आब कतौ कोनो परीक्षा देबाक इच्छा नै बचल अछि ।एतबेमे हमर जिनगी तहस-नहस भऽ गेल ।
मोनू- एना जुनि फाज ।सदिखन अपन सोच पोजीटीभ बना कऽ राख ।
रोहित- पोजीटीभ नै बनि पाबै छै यार ।माएक दबाइ खतम छै ।हाथमे एक्को टाका नै छै ।पहिनेसँ कर्जाक बोझ तऽर दबल छी ।आब तँ किओ कर्जो-पैंचो नै दै छै ।की करब ,कोना जीयब ,किछु नै फुराइत अछि ।एहनमे तूँ कहै छें पोजीटीभ सोचैक लेल ।एतऽ जीवन नीगेटीभ भेल अछि ,पोजीटीभ सोच कोन कुम्हारक चाकपर गढ़ब ।
मोनू- मीता टाकाक चिन्ता जुनि कर ।काल्हि हम दिल्ली जा रहल छी ।हम अपन दरमाहा भेज देल करबौ ।तूँ खाली मेहनत कर ।मोन लगा कऽ पढ़ आ सरकारी नोकरी ले ।
रोहित -- तूँ भेजबेँ वा किओ और देत ,हएत तँ कर्जे ने?
मोनू- हमर मदतिकेँ कर्जा नै मान ।एते दिन पढ़ैमे तूँ हमर मदति अपन ज्ञानसँ केलें ,हमर टास्क बना कऽ केलें ,आइ हम तोहर मदति पाइसँ करबौ ।हिसाब बराबर ।
रोहित- तैयो ।
मोनू- तैयो ,तैयो की? तैयो-बैयो किछु नै ।मोन बेसी छोट नै कर ।सफरसँ थाकल हेबेँ ।जो स्नान -धियान कऽ ,पेट पूजा कर ।कने कालमे हमहूँ आबै छीयौ ।
रोहित- की करबै पेट पूजा ।चाउरो-दालि तँ नै छै घरमे ।जीनगी गाराक घेघ भऽ गेल अछि ।कखनो कऽ होइत अछि एहन जीनगीसँ मरनाइ नीक ।
मोनू- बेसी बात नै बना ।खुशी खुशी जो ।आराम कर ।थाकल देह छौ तेँ अल-बल सोचाइ छौ ।जो . . .जो . . . ।
(दुनू पर्दाक पाछू चलि जाइत अछि)
********************** पट -परिवर्तन ********************
(रोहितक दलानक दृश्य ।रोहित धरतीपर बेहोश पड़ल अछि ।वायाँ हाथक कलाइसँ खून बहि रहल अछि ।दायाँ हाथक लऽग एकटा चक्कू राखल अछि ।पर्दाक पाछूसँ रमेशकेँ सोर पाड़ैत मोनूक प्रवेश)
मोनू- देखू ।यात्रासँ एतेक थाकि गेलै जे बीच्चे दलानपर सूति रहलै ।(रोहितक लऽग आबि ।घबराएल) ।अरे बाप रे बाप ।ई की भेलै? एकरा हाथसँ तँ खून बहै छै । (झूकि कऽ चक्कू उठा लैत अछि) अशांत मोनमे शाइद आत्महत्या करबाक प्रयास केलक ।अपनेसँ हाथक नस काटि लेलक ।अरे बाप रे बाप ।आब की करियै हम . . .डाँक्टर . . .डाँक्टर . . .किओ डाँक्टर के बजा . . .के . . .के . . .के जे . . .हमरे जाए पड़तै ।(चिकरैत) डाँक्टर बाबू ,यौ डाँक्टर बाबू ,दौरू यौ डाँक्टर बाबू . . .अनर्थ भऽ गेलै ,अनर्थ ।
(डाँक्टर बाबूकेँ सोर करैत मोनू मंचक एक कोणसँ पर्दाक पाछू जाइत अछि आ दोसर कोणसँ डाँक्टर बाबूक संग मंचपर आबैत अछि ।)
डाँक्टर बाबू- की भेलै? मरीज कतऽ छै?
मोनू- (रोहित दिश इशारा करैत अछि) इएह छै मरीज डाँक्टर बाबू ।
डाँक्टर बाबू- की भेलै एकरा?
मोनू- हाथक नस काटि लेलकै ।बड खून बहि रहल छै ।जल्दी करू नै तँ मरि जेतै ।
डाँक्टर बाबू- हम एकर इलाज नै कऽ सकै छी ।ई पुलिस केस अछि ,हम फँसि जाएब ।
(डाँक्टर बाबू बैग उठा जाए लागै छथि ,मोनू लपकि कऽ हुनक गट्टा पकड़ि लैत अछि )
मोनू- (कानैत) अहाँ एहि धरती परक भगवान छी ।अहाँ एना जुनि बाजू ।एकर इलाज कऽ दिऔ । कर प्राण बचा लिऔ ।(डाँक्टर बाबूक पएर पकड़ैत) हम अहाँक पएर पकड़ै छी ,हमर मीतकेँ जीया दिअ ।अहाँकेँ हमर सप्पत ।इलाज शुरू करू ।
डाँक्टर बाबू- पएर छोड़ हमर ।हम एकर इलाज कोनो कीमतपर नै करबै ।एकर इलाज कऽ कोनो संकट मोल नै लेब ।पहिने पुलिसकेँ बजा ।ओकरा एलाक बादे किछु हेतै ।
(डाँक्टर बाबू पएर छोड़बैक लेल जोरसँ झटका दैत अछि ।मोनू कने दूर गुरकि जाइ छै ।डाँक्टर बाबू जाए लागै छथि ।मोनू फेर हुनक बैग पकड़ि लैत अछि ।)
मोनू- जखन धरि पुलिस एतै तखन धरि हमर मीता मरि जेतै ।
डाँक्टर बाबू- मरि जेतै तँ हम की करी?अपन प्राण दऽ दी ।मरि जेतै तँ मरऽ दहीं ई हमर टेन्सन नै छै ।
मोनू- (जोरसँ बाजैत) धिक्कार अछि एहन डाँक्टरीपर ।एतऽ लोक मरि रहल छै आ अहाँ प्रवचण दऽ रहल छी ,कानून पढ़ा रहल छी ।की इएह सिखाओल गेल छल डाँक्टरी कालेजमे ।धिक्कार अछि एहन डिग्रीपर ।धिक्कार अछि मनुखतापर ।जाहि मनुखकेँ करेजमे मसियो दरेग नै हेतै ।जकरामे मनुखताकेँ सड़लो-गलल अंश नै बचल हेतै ,हमरा हिसाबसँ ओ एक माए-बापक जनमल भैये नै सकै छै ।
डाँक्टर बाबू- (पिनकैत) रे छौड़ा ,तूँ हमरा गारि पढ़लें ।थम्ह तोरा देखबै छीयौं ।
मोनू- (उपहास करैत) गारि ककरो उमरि देख नै पढ़ल जाइ छै ।किओ अपन नीक कर्मक प्रतापे इज्जत पाबै छै तँ किओ अपन खराप कर्मक प्रतापसँ गारि सुनै छै ।मुदा अफसोस अहाँ दुनूमे सँ एक्को टामे नै छी ।मनुखते नै तँ कर्म कतऽसँ ।
(तखने साइकिलक घण्टी बजबैत चिट्टी चाचाक प्रवेश)
चिट्ठी चाचा - की भेलै ।एते हल्ला किए करै छऽ ।
मोनू- हित आत्महत्या करबाक प्रयास केलक ।ओ वेहोश अछि ,आ ई (डाँक्टर बाबू दिश इशारा करैत) डाँक्टर इलाज करैसँ मना करै छथिन ।
चिट्ठी चाचा- हौ डाँक्टर ।तोरा लऽग लूरि छऽ तखन तँ लोक पूछारि करै छऽ ।समाजक प्राणी भऽ समाजसँ एते कतिआएल रहनाइ नीक नै छै ।(हाथ जोड़ैत) हम तोरा आगू हाथ जोड़ै छीअ ।तोरासँ जेठ भऽ विनती करै छीअ ।एकरा जीया दहक ।एकरा गरीबक कल्याण कऽ दहक ।
डाँक्टर बाबू- नै कक्का ।हमरा माँफ करू ।कोर्ट कचहरीक चक्करमे हम नै पड़ब ।
(डाँक्टर चलनाइ शुरू करैत अछि ।मोनू पाछूसँ डाँक्टरक गर्दनपर चक्कू राखि दैत अछि ।)
मोनू- (चिकरैत) डाँक्टर बाबू ।आइ जँ एतऽसँ हमर मीताक लहाश उठतै तँ हम अहूँक राम नाम सत्य कऽ देब ।
डाँक्टर बाबू- (घबराइत) हे ,हे ,चक्कू हटा ,चक्कू हटा ।ई गलत कऽ रहल छें ।
मोनू- आब सही -गलत फरिछेबाक शक्ति नै अछि हमरामे ।हम बस एतबे जानै छी ।आइ जँ एकर इलाज नै हेतै तँ हम एखने तोहर इलाज कऽ देबौ ।
(डाँक्टर घूरि कऽ रोहित लऽग आबैत अछि ।बैगसँ रूइ निकालि खून साफ करैत अछि ।मरहम पट्टी करैत अछि ।)
चिट्ठी चाचा- केहन युग आबि गेलै ।युवा वर्गमे आब लड़ैक साहस बचबे नै केलै ।छोट-छोट सन दुख भेलापर आत्महत्या ।लागैछ एहि यांत्रिक युगमे लोको सब रोबोट बनि गेलै ,जकरामे कोनो संवेदना नै होइ छै ।नीक- बेजाए सोचबाक शक्ति नै होइ छै ।प्रतिस्पर्धाक दौड़मे जानि नै कते युवा मृत्युक माला पहिर लै छै ।छोट-छोट विपतिसँ डारा कऽ प्राण तियागि दै छै ।जानि नै कतऽ जा रहल छै ई देश ।जानि नै कहिया जागतै युवामे चेतना ।
(रोहितकेँ होश आबै छै ।ओ उठि कऽ ठाढ़ हुअ लागै छै ।मोनू सहारा दऽ कऽ उठबै छै ।)
रोहित- (चारू कात घूमि) की हम स्वर्गमे छी ? की हमरा संग पूरा समाज मरि गेलै ?
मोनू- (चिट्टी चाचा दिश घूमि ।) चाचा होश आबि गेलै ।देखियौ ,देखियौ ,हमर मीत बचि गेलै ।जी गेलै ।
(डाँक्टर बाबू आ चिट्ठी चाचा रोहित लऽग आबि जाइ छथि ।)
रोहित- हम मरऽ चाहै छी । हमरा किए जीएलें ।हमरा मरऽ दे ।
डाँक्टर बाबू- भगवान जीवन देलखिन जीबाक लेल ,मरबाक लेल नै ।जँ मरनाइ नीक बात रहितै तँ आइ दुनियाँमे एक्को टा मनुख नै रहितै ।सब स्वर्गवासी भऽ गेल रहितै ।जीवनमे सदिखन खुश रहबाक चाही ,मरबाक नै ।देखै छऽ ,तोहर केस तँ हमर आँखि खोलि देलक ,तोरा सन युवाक आँखि आब कहिया खुलतै ?जानि नै ।
रोहित- खुश ,कोना रहब खुश ।जीनगीमे जखन हारक सामना होइ छै तँ हँसी-खुशी ओहि हारक संग हेरा जाइ छै ,तखन मरनाइये नीक लागै छै ।
चिट्ठी चाचा- एक बेर हारि जेबाक मतलब ई तँ नै छै जे जीवन भरि लेल हारि गेलियै ।एकटा घोंघा बेर-बेर देवालपर चढ़ैत अछि ,बेर-बेर खसैत अछि ,मुदा हारि नै मानैत अछि ।लगातार प्रयास करैत अछि आ एक दिन ओ देबालपर चढ़िये जाइत अछि ।हारि कऽ जीतैमे जे मजा छै से और किछुमे नै ।
डाँक्टर बाबू- जे सब दिन जीतै छै ओ अपना-आपकेँ बलगर समझि लै छै ।ओकरा घमण्ड भऽ जाइ छै आ फेर ओ कहियो मेहनत नै करै छै ।मुदा जे सब दिन हारै छै ,ओ सब दिन मेहनत करै छै आ ओ जखन जीतै छै तँ विश्वविजेता बनै छै ।बुझलऽ ।
मोनू - अरे ,एकटा परीक्षामे फेल भेलासँ कोनो प्रलय नै आबि जेतै ।जीवनमे एखन कतेको परीक्षा बाँकिए छै । मनुखक जिनगीत दोसर नाम थिक परीक्षा ।मनुख कते परीक्षासँ भागत ।डेग-डेगपर एकटा नव चुनौती भेटै छै ।तेँ हिम्मर राख आ सब किला फतह कर ।
चिट्ठी चाचा- दू सए साल धरि प्रत्येक दिन ,प्रत्येक क्षण अंग्रेजसँ हम सब हारैत एलौं ।मुदा एक ने एक दिन जीत भेटबे केलै ।मनुखक जीवनमे हार जीत तँ चलिते रहै छै ।एहिमे आश्चर्यक कोन गप ? घबराइकेँ कोन गप ?
डाँक्टर बाबू- मनुखकेँ अपन सब हारसँ सीख लेबाक चाही ।अपन कमजोरी दूर करबाक चाही ,नै अनुतिर्ण भेलापर परेशान भऽ आत्महत्या सन खराप डेग उठेबाक चाही । अजुक युवाकेँ ई सोच दिमागसँ निकालऽ पड़तै जे कोनो काजमे फेल भेलाक बाद एकर समाधान मात्र आत्महत्या छै ।
चिट्ठी चाचा- रोहित । ई हार तोहर हार नै छलौ ।ई हार तँ ओ पैरवी बलाकेँ हार छलै जे तोहर ज्ञानक आगू हारि गेलै ।तूँ आब नव उर्जा संग ठाढ़ हो ,नव शक्तिक संग चोट कर ।तोहर विजय जरूर है ।कहाबत तँ सुनने हेबेँ , सए सोनारकेँ तँ एक लोहारकेँ ।एक ने एक दिन जिनगीक सब बाधा ,सब परीक्षा तूँ उतिर्ण हेबेँ ।
मोनू- हँ मीता ,तूँ एखनो जीतल छेँ ।सब दिन जीतल रहबेँ ।
रोहित- क्षमा करू ।माँफ करू ।हमर आत्मबल डोलि गेल छल ।हम भटकि गेल छलौं ।मुदा आब हम देबर मेहनत करब ।तखन धरि मेहनत करब जखन धरि ओ जीतल टाका आ पैरवी बलाक गालपर ई हारल विजेताक जीतक थप्पर नै पड़ि जाइ ।हम हमरा सन सब युवासँ कहऽ चाहब जे हमरा जकाँ आत्महत्या सन डेग किओ नै उठबू ।फेल भेलापर और बेसी जोशक संग जीतक मार्गपर आगू बढ़ैत चलू ।जीत भेटबे करत ।जाइ छी हमहूँ आब बेसी मेहनत कऽ अपन लक्ष्य धरि पहुँचब । हँ ,ई कहाबत सदिखन मोन राखब ,सए दिन सोनारकेँ तँ एक दिन लोहारकेँ ।
(मंचपर सब हँसऽ लागैत अछि आ धिरे-धिरे पर्दा खसऽ लगैत अछि ।)
समाप्त
अमित मिश्र
करियन ,समस्तीपुर
(मिथिला ,बिहार)


text:
मिथिलावासी द्वारा छिटफुट सही, मुदा कतेको रास प्रयास अपन गति ओ रंगमे संचालित कैल जा रहल अछि। ताहिमे सँ एक अछि - फेसबुकिया युवा-युवती सब द्वारा संचालित 'दहेज मुक्त मिथिला' जे आब अपन तेसर वर्ष सेहो ३ मार्च, २०१४ केँ पूरा करय लेल जा रहल अछि।
एहि अवसरपर दहेज मुक्त मिथिलाक तरफ सँ १०० पेजक एक स्मारिका छपेबाक विचार भेल अछि। एहि स्मारिकामे दहेज मुक्त मिथिलाक स्थापना सँ लैत आइ धरिक यात्रा पर समीक्षा, अहाँक विचार, वर्तमान मिथिला समाजमे वैवाहिक व्यवहारमे आडंबर व अन्य कूरीति पर अहाँक लिखल आलेख, दहेज मुक्त मिथिलाक स्वतंत्र शाखा स्थापना लेल प्रस्तावना, जनजागृति लेल विगत मे कैल गेल कार्यक्रम व ओकर प्रभाव आदि जेहेन जिनका सँ संभव हो से १५ मार्च धरि निम्न स्थान पर पोस्ट करैत या इमेल द्वारा पठाबी।
१. दहेज मुक्त मिथिला केर फेसबुक ग्रुपपर
:https://www.facebook.com/groups/dahejmuktmithila/
http://www.dahejmuktmithila.org
विज्ञापन व अन्य सहयोग देबाक लेल सम्पर्क करी:
१. पंकज झा, राष्ट्रीय अध्यक्ष - 09320405164/ 9821405164
२. संजय मिश्रा, महाराष्ट्र अध्यक्ष - 09820896477
३. मदन ठाकुर, दिल्ली अध्यक्ष - 09312460150
४. संतोष चौधरी, राष्ट्रीय सचिव - 9910607720
५. प्रवीण चौधरी, अन्तर्राष्ट्रीय संयोजक - 00977- 9852022981
कृपया अपन सदस्यता ग्रहण करी, लेकिन याद राखी, सदस्यता केवल ओहि व्यक्ति, परिवार वा संस्थान लेल जे निम्न शपथ लेने होइ:
'हम न माँगरूपी दहेज लेब न दहेज देब'
'हम न अपन धिया-पुताक विवाहमे माँगरूपी दहेज लेब वा देब'
'हम माँगरूपी दहेजक लेन-देनवला विवाहमे सहभागी सेहो नहि बनब'
उपरोक्त बात तऽ भेल दहेज प्रतिकार सम्बन्धी आ स्वच्छ सुन्दर मिथिला समाज निर्माण लेल। एकर अतिरिक्त एहि संस्थाक प्रमुख उद्देश्य अछि मिथिलाक ऐतिहासिक, पारंपरिक, सांस्कृतिक, भाषिक व अन्य कोनो भी तरहक 'धरोहर'केर संरक्षण। जँ अहाँ एकर सदस्य छी, अपन गाम वा आसपास कोनो धरोहरक संरक्षण लेल उत्सुक छी, तँ समस्त भारत व विश्वमे रहनिहार दमुमि सदस्य मैथिलक सामूहिक लगानीसँ - स्वयंसेवाक तर्जपर वगैर कोनो याचना वा भीखक कोषसँ यथासंभव धरोहरकेर संरक्षण करू।
एहि संस्थासँ जुडबाक लेल व अपन योगदान पठेबाक लेल खाता विवरण निम्न अछि, संगहि कोनो भी योगदानक रसीद व प्रमाणपत्र लेब नहि बिसरब, एहि सँ अहाँकेँ बाकायदा आयकर छूट सेहो भेटबाक संभावना अछि आ अहाँक एक-एक छदामक हिसाब दूधक दूध आ पानिक-पानि समान सीधा एक माँग पर भेटबाक वचनबद्धता अछि।
ACCOUNT NAME: DAHEJ MUKTA MITHILA
BANK NAME : PUNJAB NATIONAL BANK
ACCOUNT NO. 0063000100244217
IFSC CODE: PUNB0006300
BRANCH : KALBADEVI, MUMBAI
खातावालाक नाम: दहेज मुक्त मिथिला
बैंक: पंजाब नेशनल बैंक, कलबादेवी शाखा, मुंबई, महाराष्ट्र
खाता संख्या: ००६३०००१००२४४२१७
आइएफएससी कोड: PUNB0006300


text:
गोहाटी. मिथिला सांस्कृतिक समन्वय समिति, गोहाटी द्वारा दू-दिन विद्यापति पर्व समारोह आयोजित कएल गेल जाहिमे पहिल दिन स्थानीय जैन भवनसँ कामख्याधरि मिथिला आ' असमिया संस्कृति-परंपराकेँ झलकबैत पदयात्राक आयोजन कएल गेल. दोसर दिन सकाल दस बजेसँ डॉ.बासुकीनाथ झाक अध्यक्षतामे "मिथिलाक नारीः अतीत, वर्तमान ओ' भविष्य" विषयपर एकटा विचारगोष्ठी भेल जाहिमे विभिन्न वक्ता लोकनि मिथिलाक नारीक दशा पर अपन-अपन विचार देलनि. निक्की प्रियदर्शिनी आ' रेवती मिश्र प्राचीनकाल सँ वर्तमानधरि मैथिलानीक गौरवमयी इतिहास आ' कीर्तिकेँ बेस प्रभावी ढंगसँ रखलनि. पंचानन मिश्रक आलेख मैथिलानीसँ संबंधित प्रायः सभ पक्षपर इजोत देइत भेटल. डॉ.अशोक कुमार मेहता मैथिलानीक त्याग आ' समर्पणक भावनाकेँ प्रकाशित करैत कहलनि जे मिथिलाक नारी केवल जनकक बेटीक रूपमे अपन कर्तव्यक पालन करैत अपन व्यक्तित्व रामक (पुरूष) पत्नीक रूपमे समर्पित करैत एलीह अछि. रत्नेश्वर झा मैथिलानीकेँ मैथिलत्वक संवाहिका ओ संरक्षिका बतौलनि. गोष्ठीक अध्यक्षता करैत डॉ.बासुकीनाथ झा कहलनि जे मिथिलामे नारीक सतत् सम्मानीय स्थान रहल आ' तैँ एकरा उचित सम्मान भेटैक. ललित कुमार झा मैथिलानीक मिथिलाक लोक जीवनपर प्रभावक व्याख्या कयलनि. कार्यक्रममे एम.के.मिश्रा एवं अरुणाभ सौरभ सेहो अपन मनतव्य रखलनि.
कार्यक्रमक दोसर चरण दुपहर तीन बजेसँ प्रारंभ भेल जकर उद्घाटन असम सरकारक, संस्कृति विभागक निदेशिका, डॉ.मधुरिमा बरुआ सेन दीप प्रज्ज्वलित कए कयलनि. कोनो मैथिली कार्यक्रममे पहिल बेर सहभागी भेल डॉ.मधुरिमा सेन विद्यापतिसँ विशेष प्रभावित प्रतीत भेलीह. ओ मिथिला आ' असमिया संस्कृतिक उत्थानक हेतु सांस्कृतिक आदान-प्रदानपर जोर देलीह. संगहि विद्यापतिक चर्चा करैत कहलीह जे पूर्वी तथा पूर्वोत्तर लोकभाषामे विद्यापतिक बेछप प्रभाव अछि. डॉ.सेन विद्यापति पदावलीक असमियामे अनुवादक आश्वासन सेहो देलनि. कार्यक्रमक अध्यक्षता करैत डॉ.बासुकीनाथ झा विद्यापतिकेँ संबंधमे कहलाह जे संस्कृतक प्रकाण्ड विद्वान होइतहुँ ओ लोकभाषामे कालजयी रचना कएलनि जे हुनका हरेक कालमे प्रासंगिक बनबैत अछि. एहि अवसरपर डॉ.बासुकीनाथ झा एवं विजय चंद्र झाकेँ प्रसस्तिपत्र एवं पाग-दोपटा पहिराय समिति द्वारा सम्मान कएल गेल. एहिसँ पूर्व आगत-अतिथिकेँ स्वागत करैत समितिक अध्यक्ष डॉ.प्रेमकांत चौधरी भवन निर्माण एवं आपसमे सौहार्दपूर्ण वातावरण निर्माणकए जीवनयापनक आह्वान कएलनि. कार्यक्रमक एहि सत्रक संचालन समितिक सांस्कृतिक उपाध्यक्ष जगनिवास झा कयलनि.
कार्यक्रमक अंतिम चरणमे सांस्कृतिक कार्यक्रम आयोजन भेल जकर शुरुआत गोसाउनिक गीतसँ भेल. तकर बाद धरोहर मंचक रमेश रंजनक नेतृत्वमे प्रस्तुत भावनृत्य कार्यक्रमकेँ जुआन केलक. फेर डॉ.नलिनी चौधरीक विद्यापति गीत पर आधारित कूची-पूड़ी नृत्य दर्शककेँ भारतीय संस्कृतिक विशिष्टता अनेकतामे एकताक आभास करौलक. असमिया कलाकार जय कुमार मेधी विद्यापतिक तीन गोट रचना पर अपन नृत्य प्रस्तुत कऽ दर्शककेँ आह्लादित केलाह. एकर अलावे गायक-कलाकार दिलीप दरभंगिया आ' पूनम मिश्र केर गीत सेहो दर्शककेँ झूमबैत रहल. कार्यक्रमक संचालन रामसेवक ठाकुर कएलनि. (Report: मिथिमीडिया ब्यूरो)
कार्यक्रमक दोसर चरण दुपहर तीन बजेसँ प्रारंभ भेल जकर उद्घाटन असम सरकारक, संस्कृति विभागक निदेशिका, डॉ.मधुरिमा बरुआ सेन दीप प्रज्ज्वलित कए कयलनि. कोनो मैथिली कार्यक्रममे पहिल बेर सहभागी भेल डॉ.मधुरिमा सेन विद्यापतिसँ विशेष प्रभावित प्रतीत भेलीह. ओ मिथिला आ' असमिया संस्कृतिक उत्थानक हेतु सांस्कृतिक आदान-प्रदानपर जोर देलीह. संगहि विद्यापतिक चर्चा करैत कहलीह जे पूर्वी तथा पूर्वोत्तर लोकभाषामे विद्यापतिक बेछप प्रभाव अछि. डॉ.सेन विद्यापति पदावलीक असमियामे अनुवादक आश्वासन सेहो देलनि. कार्यक्रमक अध्यक्षता करैत डॉ.बासुकीनाथ झा विद्यापतिकेँ संबंधमे कहलाह जे संस्कृतक प्रकाण्ड विद्वान होइतहुँ ओ लोकभाषामे कालजयी रचना कएलनि जे हुनका हरेक कालमे प्रासंगिक बनबैत अछि. एहि अवसरपर डॉ.बासुकीनाथ झा एवं विजय चंद्र झाकेँ प्रसस्तिपत्र एवं पाग-दोपटा पहिराय समिति द्वारा सम्मान कएल गेल. एहिसँ पूर्व आगत-अतिथिकेँ स्वागत करैत समितिक अध्यक्ष डॉ.प्रेमकांत चौधरी भवन निर्माण एवं आपसमे सौहार्दपूर्ण वातावरण निर्माणकए जीवनयापनक आह्वान कएलनि. कार्यक्रमक एहि सत्रक संचालन समितिक सांस्कृतिक उपाध्यक्ष जगनिवास झा कयलनि.
कार्यक्रमक अंतिम चरणमे सांस्कृतिक कार्यक्रम आयोजन भेल जकर शुरुआत गोसाउनिक गीतसँ भेल. तकर बाद धरोहर मंचक रमेश रंजनक नेतृत्वमे प्रस्तुत भावनृत्य कार्यक्रमकेँ जुआन केलक. फेर डॉ.नलिनी चौधरीक विद्यापति गीत पर आधारित कूची-पूड़ी नृत्य दर्शककेँ भारतीय संस्कृतिक विशिष्टता अनेकतामे एकताक आभास करौलक. असमिया कलाकार जय कुमार मेधी विद्यापतिक तीन गोट रचना पर अपन नृत्य प्रस्तुत कऽ दर्शककेँ आह्लादित केलाह. एकर अलावे गायक-कलाकार दिलीप दरभंगिया आ' पूनम मिश्र केर गीत सेहो दर्शककेँ झूमबैत रहल. कार्यक्रमक संचालन रामसेवक ठाकुर कएलनि. (Report: मिथिमीडिया ब्यूरो)
Tags: हालचाल


text:
सहरसा। 07 जनवरी। सहरसा थरबिटिया के बीच आमान परिवर्तन काज चैल रहल अछि। छोटी रेल लाईन केर पटरी उखारलाक बाद माटी भरबाक काज शुरू भ' गेल अछि। माटी भरबाक काज पूरा भेलाक बाद पटरी बिछेबाक काज शुरू कायल जायत। ओतहि सहरसा जंक्शन केर पुरनका छोटी लाईन लग तीन नव प्लेटफार्म केर निर्माण काज चैल रहल अछि।
ओना तेँ सहरसा - थरबिटिया के बीच आमान परिवर्तन काज एक बरख मे पूरा करबाक बात कहल जे रहल अछि, लेकिन जाहि प्रकारे निर्माण काज चैल रहल अछि ओकरा देखैत बुझा रहल अछि कि आमान परिवर्तन मे कम से कम 2 बरख लागत। ओतहि आय शनिवार दिनसे पंचगछिया स्टेशन से बड़ी रेल लाईन केर पटरी बिछेबाक काज शुरू कायल गेल अछि। एहि लाइन केर उपयोग आमान परिवर्तन के लेल निर्माण सामग्री आनबाक ल' जेबाक लेल कायल जायत। वर्तमान समय मे सहरसा के रेल यात्रि संभाल लेल ट्रेन सेवा केर सुविधा बहुत कम अछि लेकिन उम्मीद कायल जे रहल अछि कि आमान परिवर्तन के बाद ऐता के लोग सभक लेल ट्रेन सुविधा मे विस्तार कायल जायत।


text:
अन्तर्राष्ट्रिय मातृभाषा दिवस
अन्तर्राष्ट्रिय मातृभाषा दिवस २१ फरबरीक मनाएल जाइत अछि । १७ नवम्बर, १९९९कें दिन युनेस्कोद्वारा एकरा स्वीकृति देल गेल छल । इ दिवस मनेबाक उद्देश्य ई अछि कि विश्वमे भाषासभ तथा सांस्कृतिक विविधता आ बहुभाषिताकऽ बढ़ावा भेंट सकए ।
युनेस्कोद्वारा अन्तर्राष्ट्रिय मातृभाषा दिवसक घोषणासँ बङ्गलादेशक भाषा आन्दोलन दिवस (बङ्गला: ভাষা আন্দোলন দিবস / भाषा आन्दोलोन दिबॉश)कऽ अन्तर्राष्ट्रिय स्वीकृति मिलल, जे बङ्गलादेशमे सन् १९५२सँ मनाएल जाऽ रहल अछि । बङ्गलादेशमे एहि दिन एक राष्ट्रिय अवकाश होइत अछि । सन् २००८ऽक अन्तर्राष्ट्रिय भाषा वर्ष घोषित करैत, संयुक्त राष्ट्र महासभाद्वारा अन्तर्राष्ट्रिय मातृभाषा दिवसके महत्वके पुनः दोहराओल गेल अछि ।
समय क्रम[सम्पादन करी]
- २००० : अन्तर्राष्ट्रिय मातृभाषा दिवसक उद्घाटन उत्सव
- २००१ : द्वितीय वार्षिक उत्सव
- २००२ : भाषा विविधता : खतरामे ३००० भाषासभ (नारा : भाषासभक आकाशगङ्गामे, हरेक शब्द एक सितारा छी )
- २००३ : चारिम वार्षिक उत्सव
- २००४ : बच्चासभक जानऽके लेल शिक्षा
- २००५ : ब्रेल तथा अन्य भाषासभमे 'साइन इन' करी
- २००६ : भाषासभ आर साइबरस्पेस
- २००७ : बहुभाषी शिक्षा
- २००८ : अन्तर्राष्ट्रिय भाषा वर्ष
- २००९ : दशम वार्षिक उत्सव
- २०१० : मैत्री संस्कृतिक लेल अन्तर्राष्ट्रिय वर्ष
- २०११ : सूचना आर सञ्चार प्राविधिक
- २०१२ : मातृभाषा शिक्षा आर समावेशी शिक्षा
- २०१३ : मातृभाषामे शिक्षाके लेल पुस्तसभ
- २०१४ : वैश्विक नागरिकताके लेल स्थानीय भाषासभ तथा विज्ञान पऽ बल
- २०१५ : शिक्षाके माध्यमसँ शिक्षामे समावेश : भाषा महत्वपूर्ण अछि (पेरिसमे कार्यक्रम)
- २०१६ : गुणवतापूर्ण शिक्षा, शिक्षणक भाषा तथा सीखिके परिणाम
- २०१७ : बहुभाषी शिक्षाके माध्यमसँ टिकाउ भविष्यकऽ दिस
अन्तर्राष्ट्रिय स्तर पर[सम्पादन करी]
- लिङ्गुआपाक्स पुरस्कार, अन्तर्राष्ट्रिय मातृभाषा दिवसक अवसर पर प्रतिवर्ष प्रस्तुत कएल जाइत अछि।
- युनेस्को प्रत्येक अन्तर्राष्ट्रिय मातृभाषा दिवसकऽ लेल विषय सेट फरवरी २१ कें अगल बगल पेरिसमे अपन मुख्यालयके लेल सम्बन्धित घटनासभ रखैत अछि।
- सन् २००८ मे , अन्तर्राष्ट्रिय भाषा वर्ष औपचारिक रूपसँ अन्तर्राष्ट्रिय मातृभाषा दिवसके अवसर पर शुरू कएल गेल छल।
एहो सभ देखी[सम्पादन करी]
बाह्य जडीसभ[सम्पादन करी]
- अन्तर्राष्ट्रिय मातृभाषा दिवसके लेल यूनेस्कोक जालघर
- खतराक सामना करि रहल विश्वक भाषासभक मानचित्र
- सन्राष्ट्र सूचना सन्साधन
- बांग्लादेश से आधिकारिक सम्बन्धित पृष्ठ
- यूनेस्को शिक्षा (पूर्वके आईएमएलडी अनुपालनसभक जानकारीके कड़िसभ समेत)
- २१ फरवरी - अन्तर्राष्ट्रिय मातृभाषा दिवस
- मातृभाषाके लेल कि हम आधा रातिमे जागि सकैत छी?
- मातृभाषा हमर मानव अधिकार (समय अलाइव)'


text:
गुरुवार, 5 मई 2011
हाइकू/ टंका/ शेनर्यू/ हैबून (चित्र: वरुण घाटी नेपाल, सौजन्य विकीपीडिया-Creative Commons Attribution 3.0 Unported license )
(चित्र: वरुण घाटी नेपाल, सौजन्य विकीपीडिया-Creative Commons Attribution 3.0 Unported license )
१.
हाइकू
चढ़ाउतार
नै नड़हा फौदार
चाही प्रकृति
तागि प्रकृति
ताकैले भेलौं पार
सुखल पात
२.
टनका/ वाका
ई फूल फल
चढ़ैत जाइ आगाँ
कम होइए
उनटि देखी फेर
लगमे कम दूरे बेशी
३.
शेनर्यू
रंग छाड़ल
पहाड़ आर गाछ
मुदा जीवन
४.
हैबून
झझायल रंग कतेक वर्णक। बच्चाक किताबोसँ बेशी चमकैए ई प्रकृति, फूल, पात, बाट आ अकास। आ एकरा सभकेँ तँ छोड़ू ई बरफ, जे रेगिस्ताने ने छी, बालुक बदला बरफ। मुदा नै अछि ऑक्सीजन आ नहिये फूल-पात। मुदा एकर सेहो देखियौ शान। जइ रस्तासँ अबै छलहुँ से ओतेक कहाँ चमकै छलए। जखन ओइ प्रकृतिक लग छलहुँ तँ कहाँ ओकर रूप निङहारि पाबै छलहुँ। कियो दूरसँ देखैत होएत तँ निङहारि पबैत हएत हमरो, प्रकृतिक बीचमे हमहूँ प्रकृति बनल हएब। मुदा ऐ शिखरपर आबि जे सनगर लगैए ई प्रकृति।
गाछ भेल छै
असगरुआ बौआ
पात भेल छै
खिलौना प्रकृतिक
शिखर देखि
मुदा आब ऐ शिखरपर एलाक बाद लगैए जे बेकारे एलहुँ एतऽ। ऐ शिखरकेँ ओइ ठामसँ देखै छलहुँ तँ कतेक सुन्नर लगै छल ई शिखर। मुदा शिखरपर एलाक बाद आब तँ वएह गाम नीक लगैए। तुलना तखने ने हएत जखन गामक प्रकृतिकेँ शिखरसँ देखबै। गामसँ शिखर आ शिखरसँ गाम। मुदा लिलसासँ हाइ रे हाइ। आब चलै छी शिखरक ओइ पार। देखै छी ओइ दिसुका लोक समाज। दूरसँ लगैए दुनू कातक गाम नीक, तराउपड़ी। मुदा ओइ कातक गामसँ शिखर ओतेक सुन्नर लागत जतेक ऐ पारक गामसँ लगैए।
नै ठाढ़ होउ
चलू चली घुरैले
बनिजार छी
लोकक बीचमे छी
जाइत घुरैत छी
१.
हाइकू
चढ़ाउतार
नै नड़हा फौदार
चाही प्रकृति
तागि प्रकृति
ताकैले भेलौं पार
सुखल पात
२.
टनका/ वाका
ई फूल फल
चढ़ैत जाइ आगाँ
कम होइए
उनटि देखी फेर
लगमे कम दूरे बेशी
३.
शेनर्यू
रंग छाड़ल
पहाड़ आर गाछ
मुदा जीवन
४.
हैबून
झझायल रंग कतेक वर्णक। बच्चाक किताबोसँ बेशी चमकैए ई प्रकृति, फूल, पात, बाट आ अकास। आ एकरा सभकेँ तँ छोड़ू ई बरफ, जे रेगिस्ताने ने छी, बालुक बदला बरफ। मुदा नै अछि ऑक्सीजन आ नहिये फूल-पात। मुदा एकर सेहो देखियौ शान। जइ रस्तासँ अबै छलहुँ से ओतेक कहाँ चमकै छलए। जखन ओइ प्रकृतिक लग छलहुँ तँ कहाँ ओकर रूप निङहारि पाबै छलहुँ। कियो दूरसँ देखैत होएत तँ निङहारि पबैत हएत हमरो, प्रकृतिक बीचमे हमहूँ प्रकृति बनल हएब। मुदा ऐ शिखरपर आबि जे सनगर लगैए ई प्रकृति।
गाछ भेल छै
असगरुआ बौआ
पात भेल छै
खिलौना प्रकृतिक
शिखर देखि
मुदा आब ऐ शिखरपर एलाक बाद लगैए जे बेकारे एलहुँ एतऽ। ऐ शिखरकेँ ओइ ठामसँ देखै छलहुँ तँ कतेक सुन्नर लगै छल ई शिखर। मुदा शिखरपर एलाक बाद आब तँ वएह गाम नीक लगैए। तुलना तखने ने हएत जखन गामक प्रकृतिकेँ शिखरसँ देखबै। गामसँ शिखर आ शिखरसँ गाम। मुदा लिलसासँ हाइ रे हाइ। आब चलै छी शिखरक ओइ पार। देखै छी ओइ दिसुका लोक समाज। दूरसँ लगैए दुनू कातक गाम नीक, तराउपड़ी। मुदा ओइ कातक गामसँ शिखर ओतेक सुन्नर लागत जतेक ऐ पारक गामसँ लगैए।
नै ठाढ़ होउ
चलू चली घुरैले
बनिजार छी
लोकक बीचमे छी
जाइत घुरैत छी
Posted by Gajendra at 8:17 am 0 comments
Labels: गजेन्द्र ठाकुर
सदस्यता लें संदेश (Atom)


text:
मुख्यमंत्रीजीक ब्लॉग काफी हिट भs रहल अछि. ब्लॉग के काफी हिट मिल रहल अछि. काल्हिए ब्लॉग शुरू भेल आओर करीब तीन सय फॉलोवर बनि गेल. ओना अखन ई ब्लॉग अंग्रेजी मे अछि मुदा नीतीशजी जल्दीए हिंदी मे सेहो लिखताह. आब ओ ब्लॉग के माध्यम सं रोज जनता सं संवाद बना राज्य के विकास... खुशहाली के लेल काज करताह. कहि सकय छी ई हुनकर कम्प्यूटर पर जनता दरबार होएत. नीक अछि कोनो तरहे बस लोक के परेशानी दूर होबाक चाही... संवाद कायम रहबाक चाही... आखिर बात करले सं तं बात बनैत अछि.
नवका- पुरनका लेख सर्च करु...
नीतीश बनलाह ब्लॉगर...
मुख्यमंत्रीजीक ब्लॉग काफी हिट भs रहल अछि. ब्लॉग के काफी हिट मिल रहल अछि. काल्हिए ब्लॉग शुरू भेल आओर करीब तीन सय फॉलोवर बनि गेल. ओना अखन ई ब्लॉग अंग्रेजी मे अछि मुदा नीतीशजी जल्दीए हिंदी मे सेहो लिखताह. आब ओ ब्लॉग के माध्यम सं रोज जनता सं संवाद बना राज्य के विकास... खुशहाली के लेल काज करताह. कहि सकय छी ई हुनकर कम्प्यूटर पर जनता दरबार होएत. नीक अछि कोनो तरहे बस लोक के परेशानी दूर होबाक चाही... संवाद कायम रहबाक चाही... आखिर बात करले सं तं बात बनैत अछि.
1 टिप्पणी:


text:
सप्तरी : जिलामे सघन साक्षरता कक्षा मैथिलीमे सञ्चालन करबाक जिला शिक्षा कार्यालयक प्रतिबद्धताक बावजूदो किछु संघ–संस्था मैथिलीक ठामपर नेपालीमे पठन–पाठन क' रहल अछि. मैथिली साहित्य परिषदक सोमदिन सम्पन्न बैसारसँ जिला शिक्षा अधिकारीकें मङ्गलदिन ध्यानाकर्षण–पत्र बुझेबाक निर्णय कएल गेल अछि. मैथिली भाषामे सघन साक्षरता अभियान सञ्चालन करय जिल्ला शिक्षा कार्यालय सप्तरीके प्रतिबद्धता कार्यान्वयन नै भेल कहैत मैथिली साहित्य परिषद् आन्दोलनमे उतरबाक निष्कर्षमे पहुँचल अछि.
मैथिली भवनमे सोमदिन बैसल कार्यसमितिके बृहत बैसारमे जिलाक कतेको सघन साक्षरता कक्षा नेपाली भाषामे सञ्चालन भेल कहैत तत्काल एकरा रोकबाक मांग कएलक अछि.
परिषद्क मांग प्रति शिक्षा कार्यालय गम्भीर नै भेल कहैत चरणबद्ध रूपमे सशक्त संघर्षमे उतरबाक सर्वसम्मत निर्णय भेल अछि. संघर्षक कार्यक्रमके विषयमे परिषद्क पूर्वअध्यक्ष, अग्रज, मैथिलीकर्मी, परिषद्के भगिनी संस्थासब सँगे परामर्श कैरत आगू बढबाक निर्णय भेल अछि. नेपालके २०४७ सालक संविधान आ २०६३क अन्तरिम संविधानमे सेहो मातृभाषामे शिक्षाक विषयमे स्पष्ट व्यवस्था रहलोपर मैथिली भाषामे पठन–पाठनमे सहयोग करए परिषद् आग्रह केलक अछि. तहिना बीतल बैशाख १२ गते शनिदिन गेल महाप्रलयकारी भूकम्पमे पैर जान गुमौनिहार व्यक्तिसबके आत्माक चिर शान्तिक कामना करैत घायल सबके शीघ्र स्वास्थ्यलाभके कामना बैठक केलक अछि. भूकम्पमे पैर परिषद्के भवन क्षतिग्रस्त भेल विषयमे सम्वन्धित निकायके जानकारी कराबए सर्वसम्मत निर्णय भेल अछि.
परिषद्द्वारा कएल जा’ रहल आन्दोलनमे अपन–अपन स्थानसँ सहयोगक करबाक लेल आग्रह अछि. संगहि एहि विषयमे अग्रजसभसँ सलाह सुझाओक अपेक्षा अछि.
(रिपोर्ट : मिथिमीडिया ब्यूरो)
Tags: हालचाल हालचाल : ओहिपार


text:
मधुबनी, मिथिला मिरर: एखन धरि बिहार मे बढ़ैत अपराधक उदहारण जेलक बाहरे धरि सिमित छल, मुदा आब जेल सं सेहो अपराधी लोक के धमकाबय आ रुपैया मंगबाक काज कय रहल अछि। जाहि सं लोक भयभीत छथि।
मामला झंझारपुर उपकारा के अछि। सूत्रक अनुसार अहि उपकारा सं खुटउना थाना अन्तर्गत दुर्गीपट्टी निवासी विकाश मंडल के फोन पर धमकी भेटल छल। फोन करय बला व्यक्ति विकाश मंडल स कहलक जे, अविलंब तीन हजार रुपैया उपकारा के वार्ड नंबर 03 मे केशव नामक व्यक्ति के पहुचा देल जाऊ, नहि त जान सं हाथ धो लेब। सूत्रक अनुसार ई फोन जेल सं गेल छल, पुलिस मामलाक जाँच के रहल अछि।


text:
कुशीनगर
कुशीनगर उत्तर प्रदेशक उत्तरी-पूर्वी सीमान्त इलाकामे स्थित एक कस्बा एवं ऐतिहासिक स्थल छी। ई बौद्ध तीर्थ छी आ एतय गौतम बुद्धक महापरिनिर्वाण भेल छल। कुशीनगर राष्ट्रीय राजमार्ग २८ पर गोरखपुरसँ कोनो ५० किमी पुर्वमे स्थित अछि। महात्मा बुद्धक निर्वाण एतय भेल छल। एतय अनेक सुन्दर बौद्ध मन्दिरसभ अछि। एही कारणसँ ई एक अन्तर्राष्ट्रिय पर्यटन स्थल सेहो अछि जतय मुख्यत: विश्वभरि कऽ बौद्ध तीर्थयात्री भ्रमणक लेल आवैत अछि। कुशीनगर कस्बाक आ पुर्व दिशा बढला पर लगभग २० किमी पश्चात बिहार राज्य आरम्भ भऽ जाइत अछि।
एतय बुद्ध स्नातकोत्तर महाविद्यालय, बुद्ध इण्टरमडिएट कालेज तथा अनेकौं छोट-छोट विद्यालय सेहो अछि। स्वयम् मे ई एक छोट कस्बा अछि जेकर पुर्वमे एक किमीक दूरी पर कसयाम नामक बड्का कस्बा अछि। कुशीनगरक आस-पासक क्षेत्र मुख्यत: कृषि-प्रधान अछि। जन-सामन्यक भाषा भोजपुरी अछि। एतय गेहूँ, धान, केतारी आदि मुख्य फसलसभ फलैत होइत अछि।
बुद्ध पूर्णिमाक अवसर पर कुशीनगरमे एक महिनाक मेला लगैत अछि। यद्यपि ई तीर्थ महात्मा बुद्धसँ सम्बन्धित अछि, मुद्दा आस-पासक क्षेत्र हिन्दू बाहुल्यता अछि।


text:
किशुनक विशाल ड्राइंग रूम । तीन बीएचके फ्लेटमे आलीशान 250 वर्गफूटक हॉल नूमा ड्राइंग रूम ओहिमे 48 इंचक सोनीक एलसीडी टीवी लागल । डीस टीवी, म्यूजिक प्लेयर, फर्सपर जड़ीदार लाल रंगक विदेशी क़ालीन । दवाल सभपर मनभावन मधुबनी पेंटिंग घरक सोभामे चारि चान लगाबैत । मोट- मोट गद्दाक बनल मखमली सोफा सेट, ओहिपर किशुनक मामा-मामी ओकर वेसबरीसँ बाट जोहैत, जे कखन ओ आएत आ ओकरासँ दूटा गप्प कए अपन समस्याक समाधन करी । हुनक दुनू प्राणीक दू घंटाक प्रतीक्षा बाद किशुन, बोगला सन उज्जर चमचमाइत बरका कारसँ आएल । घरक डोरवेल बजेलक घर खुजल । भीतर प्रवेश कएलक । भीतर पएर धरैत देरी ओकर नजैर अपन मामा- मामीपर परलैक । तुरन्त आगू बढ़ि हुनकर दुनू पएर छुबि आशीर्वाद लेलक । हाल समाचार पुछैत अपनो एकटा सोफापर बैसैत - "कएखन एलीऐ" ।
मामी - "इहे करीब दू घंटा भएले" ।
किशुन अप्पन कनियाँकेँ आवाज़ दैत - "यै, सुनैछीयै ! किछु चाह पानि नास्ता देलियैन्हेकी" ।
मामा - "ओसभ भए गेलै, बस अहाँसँ किछु जरूरी गप्प करैक छल" ।
किशुन - "हाँ हाँ कहु ने, हमर सोभाग्य जे अपनेक किछु सेबाक मोंका भेटत" ।
मामा कनखीसँ इसारा कए मामीक दिस देखलाह, आ ओकर बाद मामी - " बौआ ! अहाँ तँ सभटा बुझिते छियै जे मामाक नोकरीक आइ- काल्हि की दशा छनि । कएखनो छनि तँ कएखनो नहि । रहलो उत्तर ई सात- आठ हजार रुपैया महिनाक नोकरीसँ की है छैक ...... (कनी काल चूप, आगू सोचैत ) अहाँकेँ तँ बुझले अछि, बरुण आइ आइ टीक प्रवेश परीक्षा पास कए लेलक । आब ओकर एडमिशनकेँ आ किताब आदी लेल दू लाख रुपैया चाहीऐ । हिनका अपना लग तँ एको रुपैया नहि छनि, आ अहाँ तँ बुझिते छियै दियाद बाद कएकराकेँ दै छैक । बहुत आशा लए कए अहाँ लग एलहुँहेँ , अहाँ किछु रुपैयाक व्यवस्था कए देबै तँ छौड़ाक जिनगी बनि जेतै" ।
सभ चूप्प । पिन ड्राप सैलेन्श । किशुन अपन आँखिसँ चश्मा निकालि दुनू आँखिक कोन कए सभसँ नूका कए पोछ्लक । कियो ओकर आँखिक कोनसँ खसैत नोरकेँ नहि देखने हेतै मुदा ओकर दुनू आँखिक कोनसँ नोरक दू दू टा मोती सरैक कए ओकर रुमालमे हड़ा गेलै । पुनः अपन चश्मा पहिरलक आ अपन आँखिक नोरक पाँछाँ करैत बीस बर्ख पाछू चलि गेल ।
जखन किशुनक माए बाबू आ मामा मामी एके झोपड़पट्टीक एके गलीमे रहैत छला । एक दिन ! महिनाक अन्त तक ओकर बाबूक हाथ खाली भए जेबाक कारण घरमे अन्नक अभाबे ओ अपन माएकेँ कहलापर एहि मामीसँ जा कहने रहनि दू सेर चौर देबएक लेल । मामी चौर तँ देलखिन मुदा ओहिसँ पहिने ठोर चिब्बैत कहने रहथिन - " की बाप पाइ नहि दए क गेलाह, एहिठाम कोन बखाड़ी लागल छैक " ।
ओ गप्प किशन आइ तक नहि बिसरल । आ ओकर आँखिक नोरक कारण इहे गप्प छल । ओहि गप्पक कारणे आइ ओ झोपरपट्टीसँ निकैल एकटा नव दुनियाँमे पएर रखलक । पुनः अपनाकेँ वर्तमानमे आनैत किशन चट्टे अपन कोटक जेबीसँ चैक बुक निकालि, ओहिपर दू लाख रुपैया भरि मामाक दिस बढ़ेलक ।
मामा चैक लैत - "बौआ अहाँक ई उपकार हम कहियो नहि बिसरब, एखन तँ नहि चारि वर्खक बाद वरुणक नोकरी लगलापर सभसँ पहिने अहींक पाइ वापस करत" ।
किशन - "की मामा अहुँ लज्जित करै छी ई सभ कएकर छैक, की वरुण हमर भाइ नहि अछि । ई हमरा दिससँ एकटा छोट भेंट अछि । एकर चिंता अहाँ नहि करब ।
*****
जगदानन्द झा 'मनु'


text:
बिहार के तारेगना एक बेर फेर दुनिया भर मे चर्चित भ गेल अछि. तारेगना मे दुनिया के मशहूर खगोलविद् आर्यभट्ट के वेधशाला छल. आर्यभट्ट एहिठामक अपन वेधशाला सं तारा के गिनैत छलखिन्ह. तारेगना पटना सं करीब 30 किलोमीटर दूर अछि. पटना सं गया जाए के रास्ता मे ई जहानाबाद सं पहिने पड़ैत अछि. तारेगना गेल छी मुदा तारेगना के एतेक महत्व अछि ओ एहि बेर पता चलल.
असल मे 22 जुलाई के सूर्यग्रहण अछि. आओर एहि बेर ई सभ सं बेसि देर 3 मिनट 38 सेकेंड तक तारेगना मे देखल लेल मिलत. सूर्यग्रहण के ल कs तारेगना मे अखने सं दुनिया भर के खगोलविद् जुटि गेल छथिन्ह. किछ वैज्ञानिक सभ सूर्य ग्रहण के दिन सेहो अएताह. नासा के किछ वैज्ञानिक के सेहो पहुंचय के खबर अछि. खबर त इहो अछि जे किछ खगोलविद् आसमान सं सूर्यग्रहण के देखथिन्ह.
उम्मीद अछि जे 22 तारीख के करीब 50 हजार सं बेसि लोक तारेगना मे जुटताह. बिहार सरकार के तरफ सं एहि के लेल काफी इंतजाम सेहो कएल गेल अछि. लोक सभ के एहि ठाम आबय-जाए लेल कोनो दिक्कत नहि होए एहि लेल परिवहन आओर पर्यटन विभाग के तरफ सं विशेष पैकेज बनाएल गेल अछि. तागेरना मे ओतेक लोक अएताह... एकरा देखैत प्रशासन के तरफ सं साफ- सफाई... सड़क... बिजली... पानी सभ पर विशेष ध्यान देल जा रहल अछि. लोक सभ के... देशी-विदेशी मेहमान सभ के कोनो दिक्कत नहि होए एहि लेल मुख्यमंत्री खुद सेहो तारेगना मे ग्रहण के समय रहताह. स्थानीय लोक सेहो देश-विदेश के लोक सभ के आबय सं खूब खुश छथिन्ह आओर दिल खोलि के स्वागत-सत्कार मे लागल छथिन्ह.
लोक सभ सूर्यग्रहण नीक सं देख सकथिन्ह आओर खगोलविद् सभ नीक सं अध्ययन करि सकथिन्ह... एहि लेल विशेष इंतजाम कएल गेल अछि. कई तरहक उपकरण... यंत्र सभ लगाएल गेल अछि. ओना त दुनिया भर के लोक एहिठाम पहुंच रहल छथिन्ह सूर्यग्रहण देखय लेल... मुदा ओ सभ देखय लेल अपना संग विशेष तरहक मशीन... उपकरण... यंत्र लाएल छथिन्ह. अहां सभ सेहो बिना कोनो यंत्र के... बिना विशेष चश्मा के नहि देखय के कोशिश करब. पूर्ण सूर्य ग्रहण के ओना देखला पर आंखि खराब भ सकैत अछि. पूरा सावधानी बरतय के जरूरत छै. तारेगना मे सरकार के तरफ सं 20...30 रूपया मे विशेष चश्मा उपलब्ध कराएल जा रहल अछि.
पटना तारामंडल मे सेहो विशेष व्यवस्था कएल गेल अछि. तारेगना के संग-संग पटना मे सेहो खगोलविद् के जमावड़ा लगि रहल छनि. एहिठाम के गांधी मैदान... श्रीकृष्ण साइंस सेंटर मे सेहो कई तरहक इंतजाम कएल गेल अछि. कइटा दूरबीन लगाएल गेल अछि. प्रोजेक्टर लगाएल गेल अछि. सूर्यग्रहण ओना सूर्य आओर पृथ्वी के बीच चंद्रमा के अएला सं होएत अछि...आओर आमतौर पर करीब डेढ़ साल मे एक बेर सूर्यग्रहण लगैत अछि.


text:
मैथिली आलोचनाक वर्त्तमान
— डॉ. अरुणाभ सौरभ
मनुख जखने अपन नेनपन सँ विभिन्न चेष्टादि करैत अछि तखने सँ भाषा ओ बूझैत अछि। नेनाक कननाय हँसनाय विभिन्न संकेत सभ, चेष्टा आ क्रिया अछि सबकिछु भाषाक अंतर्गत होइत अछि। भाषा अपन सभ रूप सँ एकटा नेना केँ क्रियाशील बनबैत अछि। तार्किकता आ तर्कणा शक्ति जखने मनुखक बढ़ैत अछि भाषा गहींर हुअए लगैत अछि। गहींर भाषा मे तार्किकताक संग सृजनात्मक गप्प जखने ओ नेना आरंभ करैत अछि ओ आलोचक भऽ जायत अछि। आलोचना शक्ति मनुखक जीवन क्रम केर स्वाभाविक विकास छी। आलोचना पाठ धरि सीमित विधा किन्नहु नहि थिक। आलोचना समुच्चा जीवनक अध्ययन सेहो नहि थिक। साहित्य मे जखन आलोचना पर गप्प हुअए तँ स्पष्ट रहबाक चाही जे आलोचना स्वतंत्र विधा छी। आलोचना रचनात्मक विधा थिक। कोनो पाठ के प्रति एकटा जवाबदेह पाठकक प्रतिक्रिया थिक-आलोचना। जवाबदेही सँ भरल प्रतिक्रिया जकरा मे स्थापना आ समाधान दुओ होइत अछि। रचनाक विभिन्न कोण सँ आलोचनाक विकास हेतै सेहो आवश्यक नहि! आलोचना एकटा विवेकवान प्रक्रियाक परिणति होइत अछि, जकरा मे आधार आ अधिरचना दुओ लेल आवश्यक आ अनिवार्य जग्गह होइत अछि। एकटा विवेकवाण प्रक्रियाक सामाजिक स्वीकृति आलोचना केँ संबल दैत अछि। ध्यान रहबाक चाही जे आलोचना शास्त्रीय प्रक्रिया थिकै। आलोचना सँ रचनाक मूल्यांकन मात्र नहि होइत अछि, अपितु ज्ञानक मुख्य अनुशासन सँ साहित्य केँ जोड़बा मे (रचना केँ) आलोचना सेतु जकाँ काज करैत अछि।
मिथिला समाज मे आलोचनाक लेल उर्वर भूमि रहल अछि। मिथिला प्रयोगक लीला भूमि छी। सामाजिक, सांस्कृतिक, शैक्षणिक प्रयोग साहित्य, कला आ रंगमंच आदि लेल मिथिला एकटा उर्वर प्रयोग भूमि शुरूहे सँ रहल अछि। मिथिलाक भाषा मैथिली आ ओकर साहित्य मे आलोचनाक स्थिति नेनाक प्रथम बोली जकाँ रहल अछि। मैथिली साहित्य मे आलोचनाक स्थिति कमज़ोर रहल अछि से गप्प नहि। तखन ई गप्प स्वाभाविक अछि जे आलोचना लेल जे आधुनिक स्कूल वा थॉट चाही से एहिठाम नहि रहल। आ जौं रहल तँ कोनो स्कूल एहिठाम आलोचनाक विधागत चिंतन केँ ओतेक गति नहि दऽ सकल! हम सभ मैथिल आँखि आ मैथिल टार्च सँ मैथिली साहित्यक मूल्यांकन करैत रहलहुँ जे साहित्य केँ मुक्त करबाक अपेक्षा बान्हलक बेसी। पाठ आ ओकर आलोचना लेल उन्मुक्तता चाही, स्वाधीनता चाही बन्हन नहि।
स्वतंत्र भारतक प्रथम प्रधानमंत्री जवाहरलाल नेहरू भारतीय इतिहास केँ बाहरी आलोचकक आँखि सँ देखबा पर बल दैत रहलाह। हमर मैथिली साहित्यक आलोचक लोकनि मैथिली साहित्य केँ ‘मैथिल आँखि' सँ देखबाक लेल दुराग्रह करैत रहलाह अछि। ई एकटा बालहठ जकाँ छल, तेँ हम बीसम-एकैसम शताब्दी मे बढ़ल मैथिली आलोचना केँ बाल्यकाल मे देखैत छी। बालहठ, जिद आ बालकोचित स्वाभाव मे निर्मित ‘मैथिल आँखि’ संकुचन दिस हमरा सभ केँ लऽ गेल अछि। ई ‘मैथिल आँखि’ वला टर्मनिलॉजी किरण जी जखन देलनि ओ समय किछु आर छल। आरंभिक समय मे बालहठ स्वीकृत-सम्मानित कएल जा सकैछ। मूल्य, समय आ समाज आब एकदमे विपरीत भऽ गेल अछि। एककात नेहरूक इतिहास केँ बाहरी आलोचक जकाँ देखबाक बेगरता आधुनिक भारतीय मानस गढ़बा मे सहायक भेलनि आ दोसर कात मैथिल आँखि सँ मैथिली साहित्य केँ देखबाक हठ प्रतिगामी सोच दिस धकेल देलक आ हम सभ आलोचना मे पछुआ गेलहुँ! मोहन भारद्वाज सन आलोचक जे अपन गंभीर स्थापना लेल जानल जाइत छथि। अपन एकटा साक्षात्कार मे ‘‘मैथिली साहित्यक आलोचना मिथिला केँ पढ़ि कऽ कयल जयबाक चाही'' धरि सीमित करैत छथि। मिथिला केँ पढ़ब नीक गप्प मुदा मिथिला केँ मैथिले आँखि सँ पढ़ब बालहठ नहि तँ आर की? मिथिला केँ बाहरी आलोचकक आँखि सँ पढला पर अतीतक प्रति दुराग्रह नहि रहत! ई ‘मैथिल आँखि' बला सिद्धांत भावुकता दिस उन्मुख अछि। एहन भावुकता जे- 'मिथिले मे रहबै’ टाइप दुराग्रह रखने होय! भावुकता, करुणा आ संवेदनशीलता पर्याप्त रहलाक बादो ‘मैथिल आँखि’ बला सोच मे तार्ककिता, वैज्ञानिकता, वस्तुनिष्ठता आदि अपर्याप्त अछि। आलोचनाक तेवर एहि सभ सँ कमजोर होइत अछि-तार्किकताक धार कुंद भऽ जाइछ, वस्तुनिष्ठता अपन प्राण तियागि दैत अछि आ वैज्ञानिकता अपन बाट बदलि एकठाह नाह पर सवार भऽ जाइत अछि। तेँ जखन अपन धरती सँ अपन धरतीक मूल्यांकन हएत तँ भावुकताक खतरा ओहिठाम स्वाभाविक रूपेँ रहत। हम स्पष्ट कऽ दी मैथिली साहित्यक मूल्यांकन मिथिला कऽ पढ़ि कऽ हुअए मुदा मैथिल आँखि सँ नहि इतिहासक बाहरी आलोचकक दृष्टि सँ होयत तँ बेसी नीक!
आलोचना सँ लोकतंत्र के मजगूती भेटैत छैक । लोकतांत्रिक विवेक आलोचना संस्कृति सँ विकसित होइत अछि आ आलोचनात्मक विवेक लोकतांत्रिक सँस्कृति सँ। एहि दुओ लेल असहमति बड्ड आवश्यक अछि। अपन समाज, कला, वैज्ञानिकता, अपन मूल्य, अपन ज्ञान-परंपरा सभ सँ आ अपन रचनात्मक सोच आ अपन स्वयं सँ सेहो असहमति विराट सोच लेल जरूरी छै। असहमति जखने नीक सँ हेतैक आलोचना ओतबे मजगूत हेतैक, जाहि लेल बाहरी आलोचक भाव सँ साहित्यक मूल्यांकन बेसी गंभीर हेतैक! आ ओहि सभ लेल मैथिल आँखि नहि, अंतरराष्ट्रीय सोच, अप्रोच चाही। तखने अपन साहित्य केँ वैश्विक पटल पर लऽ जेबा मे अपना सभ समर्थ होयब!
अपन साक्षात्कार मे मोहन भारद्वाज कहैत छथि - ‘‘मैथिली आलोचनाक एकटा इतिहास छैक। ओना मैथिली मे अनुसंधान आ व्याख्याक काज करयबला पहिल रचनाकार छथि चन्दा झा। किन्तु ओ आजुक अर्थ मे आलोचक नहि छलाह। एहि दृष्टिकोण सँ मैथिलीक पहिल आलोचक छथि रमानाथ झा। किन्तु, रमानाथ झाक आलोचनाक सीमा छनि। ओ अंग्रेजीक विद्यार्थी भइयो कऽ संस्कृत मानसिकताक लोक छलाह। साहित्यक प्रति हुनक अवधारणा संस्कृत काव्यशास्त्रक पृष्ठभूमि मे पल्लवित भेलनि। मैथिली साहित्यक ओ जे व्याख्या आ विश्लेषण कयलनि तकर कसौटी छल संस्कृत काव्यशास्त्र। हुनका बाद अथवा हुनका संग दू व्यक्ति आओर एहन छथि जे मैथिली साहित्यकेँ बुझबाक आँखि देलनि। ओ सभ छथि कांचीनाथ झा ‘किरण’ तथा रामकृष्ण झा ‘किसुन’। ........ सोझ शब्द मे कही जे मैथिली साहित्य केँ अर्थात् सर्जनात्मक साहित्य केँ मार्क्सवादी आधार देलनि यात्री आ मैथिली आलोचना केँ मार्क्सवादी आधार देनिहार छथि-कुलानन्द मिश्र।''1
मोहन भारद्वाज एहन स्थापना देबाक क्रम मे बहुत रास गप्प करै छथि। मैथिली आलोचना मे रमानाथ झाक बाद जे नाम बड्ड गंभीरता सँ किछुओ देखलनि से छथि-मोहन भारद्वाज! मोहन भारद्वाज लग सोझराएल आलोचना दृष्टि रहनि। अपन बात कहबा जोगर आ स्थापना-देबाक जोगार सेहो छलनि। तैयो जे गद्य कुलानन्द मिश्रक रहनि ओ गद्य आ गद्य मे कहबाक हुनर मोहन भारद्वाज वा कोनो आर मैथिली आलोचक लग नहि रहल! तटस्थताक अभाव कतहु नहि रहनि तैयो भारद्वाज जी समकालीन कविता मे एक्को डेग नहि बढेलाह! मोहन भारद्वाज प्राचीन डाक वचन पर जे गप्प कहलनि, वा बलचनमा पर, समकालीन कथा पर, पुरना सभटा बात केँ सम्हारलनि।
आइ विश्व साहित्य मे जखन ‘ट्रांस रियलिज्म’ आ 'पोस्ट ट्रुथ' केर गप्प कयल जा रहल अछि। जखन उत्तर मार्क्सवाद केर स्थापना सँ साहित्यक मूल्यांकन होइछ तखन ई स्वाभाविक जे खाली 'मैथिल आँखि' अपर्याप्त अछि। मिशेल फूको सवाल उठौने छलाह कि विज्ञान केँ हम समकालीन समय मे कोना देखब? एकरा स्पष्ट करैत ओ कहने छथि जे सैद्धांतिक भौतिकी एवं कार्बनिक रसायन, अर्थव्यवस्था एवं राजनीति सँ जाहि तरह संबद्ध अछि, की ओकर सहज व्याख्या संभव अछि? फूको लिखैत छथि -‘‘हम कखनो नहि कहने छी जे ताकत केर अवधारणा सँ सभ वस्तुक व्याख्या कएल जा सकैत अछि। हमर प्रयास अर्थव्यवस्थाक भूमिकाक स्थान पर ताकतक भूमिका केँ स्थापित करबाक कखनो नहि रहल। हम ओहन तमाम भिन्न विषयक बीच मे समन्वय स्थापित करबाक प्रयत्न कएल जे ताकत सँ संबद्ध रहल अछि। ......... हमरा लेल ताकत वएह अछि जकर व्याख्या कएल जा सकैत अछि।’’2
बद्लैत समय मे पाश्चात्य जगत केर 'फ्रैंकफर्ट स्कूल' दर्शन, आलोचना, साहित्य आ विचारधारा केँ नव आयाम देलक अछि हेबरमास (जर्मन दार्शनिक जुरेगेन हेबरमास) 1956 मे एडोर्नोक सहायक बनि फ्रैंकफर्ट स्कूल सँ जुड़ैत अछि। हेबरमासक लेल आधुनिकता एकटा दृष्टिमात्र नहि थिक अपितु समयक गतिशीलते आधुनिकता छी। हिनक बहुचर्चित लेख, छनि – 'Modernity an Unfinished Project' जाहि मे ओ एकठाम लिखैत छथि - ‘‘सभ काल मे एक नव विषय वस्तुक संग आधुनिकताक अभिव्यक्ति, एकटा एहन युग चेतना सँ स्वयं केँ अलग करैत अछि जाहि मे कोनो अतीतक शास्त्रीय चेतना होइत अछि।’’3
राजकमल चौधरी एकटा बड्ड नीक टिप्पणी कविताक अर्थ खोज प्रक्रिया पर केने छथि - ......... ‘‘कविता मे अर्थ ताकब, दूधक बाटी मे राखल अनन्त भगवान केँ ताकब नहि थिक, जे आंगुर राखि, इच्छा करिते अर्थ भेटि जायत। रस प्राप्त करबाक लेल पहिने रससिद्ध होयब आवश्यक आ अर्थ प्राप्त करबाक लेल अर्थ-शिक्षित।'' 4 आलोचनाक संदर्भ मे प्रासंगिक अछि ई गप्प। राजकमल जी आलोचनाक संधान कहियो नहि कएलाह। ओ आलोचनाक बनल-रटल-रटाएल परिपाटी सँ भिन्न एकटा निर्भ्रांत रचनाकार रहलाह बेछप आधुनिकतम मानुष!
हमरा जनैत मैथिलीक आलोचना परंपरा मे असहमतिक परंपरा कुलानन्द मिश्र गढ़ैत छथि। कुलानन्द जी मैथिलीक कविता परंपरा मे बदलैत सौंदर्य बोध खोजऽ वला एकसर आ सार्थक आलोचक छथि। सौंदर्य बोधक स्वरूप कोना बदलतै आ कविताक विवेचनक कोन आधार हेतै तकर विश्लेषण मे कुलानन्द जी ‘‘बदलैत सौंदर्य बोध आ कविता’’ शीर्षक सँ प्रकाशित एकटा महत्तवपूर्ण पोथी मे केने छथि। ध्यान रहए जे कुला बाबूक विश्लेषण आ चिंतनक धार मार्क्सवादी रहल। मार्क्सवादी सौंदर्यबोध, कलाक प्रति वैज्ञानिक समाजवादी अप्रोच सँ विश्लेषण करबाक अद्भुत क्षमता हिनके मे रहलनि। एहि परंपराक डारि कुलानन्द मिश्रक बाद सुखा गेल। समाजवादी संकल्पनाक गप्प करैत लिखैत छथिन -
‘‘समाजवादी संकल्पना व्यक्ति आ समाजवादी समाजिकताक वास्तविकताक बीच सामंजस्यक विचार केँ सर्वोपरि महत्व दैत अछि। एकर ई अर्थ नहि जे मनुष्य आ विश्वक अध्ययन मे समाजवादी कला आ साहित्य अस्तित्वक कठिनता तथा परिस्थितिजन्य अनिवार्य विरोधक बात पर ध्यान नहि रखैत अछि, तथापि ओहि साहित्य आ कला मे मुख्य बात ई देखबा मे आओत जे ओहि मे जीवनक विषमता आ विरोध पर बिनु कोनो आवरण देने ओ व्यक्ति संकल्पनाक निरूपण एहि प्रकारे करैत अछि जाहि सँ व्यक्तिक विश्वक संग, जे विश्व, आब मनुष्यक शत्रु नहि रहि गेल अछि जोड़ वला सूत्र सम अधिक स्पष्ट हो।’’ 5
कुलानन्द मिश्र लग एकटा साम्यवादी दृष्टि रहनि ताहि अनुरूप हुनकर आलोचनाक प्रतिमान स्पष्ट छल। तेँ ओ मैथिली आलोचना मे एकटा प्रतिमान ठाढ़ करबा मे सक्षम भेलाह। मोहन भारद्वाज मैथिलीक खाँटी आलोचक छलाह। आलोचना केँ ओ संपूर्ण जीवन दऽ देने छथि। ओ आन विधा मे हाथ-पएर नहि भाँजैत छलाह। एकर अर्थ ई किन्नहु नहि भेल जे आन-आन आलोचक बहुविधावादी छथि हुनकर आलोचना कतहु सँ कमजोर भेल हो। डॉ. रामदेव झा, डॉ. भीमनाथ झा सन विशिष्टि प्राध्यापक सेहो मैथिली केँ भेटबाक गौरव भेल अछि। इहो दुओ गोटए बहुविधावादी छलाह। तैयो आलोचना पर जखन गप्प करबै आ ओकर बहु वस्तुनिष्ठता पर गप्प करबै तखन बेसी काज तथ्यक संकलन धरि सीमित रहल भेटत। तकर अतिरिक्त प्राध्यापकीय ज्ञानक दबाब आ मजबूरी सेहो देखल जा सकैत अछि। एकटा जरूरी नाम अबैत छथि - डॉ. रमानन्द झा रमण। रमण जी सेहो आलोचना केँ एकमात्र संपूर्ण ऊर्जा दैत छथि। आलोचना छोड़ि आन विधा मे ओहो नहि गेलाह। मुदा दृष्टिक जे गंभीरता आलोचना केँ चाही, से हुनको लग अभाव छनि। तेँ नीक सँ नीक विषय वस्तु आलोचनात्मक विवेकक अभाव रमण जीक काज केँ झूस करैत छनि। ओ काज अखियासल, बेसाहल, बेराएल, काज होइतो कोनो नीक विमर्श ठाढ़ करबा मे असमर्थ भऽ जाइत छनि। ओना तथ्यात्मकता रमण जी केँ सेहो विशिष्ट बनबैत छनि। आलोचना मे ध्यान रहए जे तथ्य संकलनक विशिष्टता केँ इग्नोर नहि कएल जा सकैत अछि। तथ्ये नहि, तथ्यात्मकते नहि तखन आलोचना कथिक आ कथी पर?
रमानाथ झा मैथिली आलोचनाक भीष्म पितामह छथि। सरसय्या सँ हुनका मुक्ति हेनिहार केओ योद्धा जे अर्जुन रहितथि तँ पितामह सभ दिनुका महाभारत देख लितथि।‘‘आचार्य रमानाथ झा सँ पूर्व मैथिली आलोचनाक रूपरेखा निर्विवाद रूपेँ संकुचित ओ अपुष्ट छल। कवीश्वर चन्दाझा सँ एकर विकास मानबा मे कोनो आपत्ति नहि, कारण मैथिली साहित्य मे आधुनिकता ओएह अनलन्हि।’’6
मैथिली आलोचना मे आलोचक लोकनिक खगता तेहन कहियो नहि रहलन्हि। बेसी लोक गवेषक; विश्लेषक आ अनुसंधानकर्ता छथि आ बेसी काज तथ्यक संकलन पर भेल अछि। मोहन भारद्वाज जौं खाँटी आलोचक छथि तँ एहि भाषा मे पं. गोविन्द झा, डॉ. रामावतार यादव सन भाषा-वैज्ञानिक सेहो छथि प्रो. उदय नारायण सिंह ‘नचिकेता’ सन अंतरराष्ट्रीय भाषा वैज्ञानिक एहि भाषा केँ भेटबाक सौभाग्य भेटल। नचिकेता जी कविता, नाटक, आलोचना (संपादकीय) खूब लिखलनि मुदा भाषा-विज्ञान पर एकटा पोथी मैथिली केँ देने रहितथि तँ हमरा सभ लेल बहुत नीक रहितैक।
अशोक, तारानन्द वियोगी, रमेश, विभूति आनंद, श्रीधरम सन् आलोचक मैथिली मे छैक तैयो ई लोकनि मूलतः आलोचक नहि, बहुविधावादी रचनाकार छथि। कमलानंद झा 'विभूति' मूलतः हिन्दीक विद्वान आलोचक आ शिक्षाशास्त्री छथि। आलोचनाक अपन तेवर संग मैथिली आलोचना केँ समृद्ध करबा मे लागल छथि। विभूति जी लग समधानल आलोचना दृष्टि छनि, मार्क्सवादी आलोचनाक स्थापत्य छनि । पत्र-पत्रिका मे मैथिली आलोचना करैत छथि, स्वतंत्र पोथी नहि छनि! मुदा मैथिली उपन्यास पर जे द़ष्टि विभूति जी लग छथि से अनयत्र दुर्लभ!
डॉ. तारानंद वियोगी आ अशोक मैथिली आलोचना केँ नव-नव विमर्श दिस झीकबाक प्रयास केलनि अछि। तारानन्द वियोगी अपन दुओ पोथी ‘कर्मधारय आ 'बहुवचन' मे तकर प्रमाण देलनि। अशोक जी लग वएह ‘मैथिल आँखि’ केर समस्या छनि, जाहि मैथिल आँखि केर पावर बड्ड कमज़ोर अछि। ओना ‘बात विचार’ पोथी होइ वा मैथिलीक आरंभिक उपन्यास पर देल गेल वक्तव्य होइ वा 'मैथिल आँखि' ई सभटा अशोक जीक नीक काज छनि। मुदा नीक काज सँ विमर्श ठाढ़ करबाक क्षमताक भरण-पोषण नहि भऽ सकैछ। ‘मैथिल आँखि’ सँ मिथिला मे पसरल लोक-साहित्य हो अथवा मैथिलीक समग्र साहित्य तकर मूल्यांकन मे बाधा आएब स्वाभाविक! मिथिला समाज, तर्क, न्याय वैशेषिक वला समाज रहल अछि। दर्शन, ज्ञान-मीमांसाक समृद्ध परंपरा एहिठाम पुष्पित - पल्लवित भेल अछि। आधुनिक मिथिला समाजक लोक अपन आदिम परंपरा सँ व्यंग्य लेलनि, कटाक्ष लेलनि। तर्कवादी आ नीतिवादी हएब ई समाज बिसरि गेल। आलोचना आधुनिकताक उपज छी, आधुनिक समाज बनेबा मे आलोचनाक हस्तक्षेप आवश्यक अछि।
जाहि समाज मे आलोचनाक संस्कृति कमजोर भेल अछि, तकर विखंडन भऽ गेल अछि। जकर बहुत नीक उदाहरण अछि - सोवियत यूनियन। सोवियत यूनियन अन्यान्य बहुतो कारण सँ विखंडित भेल, मुदा ओहिठाम आलोचनाक संस्कृति कमजोर भेल जाहि सँ एकटा पैघ समाजवादी स्वप्न पूर्णतया भंग भेल तेँ आलोचनाक संस्कृति आ असहमतिक स्वागत समाज मे हेबाक चाही। जौं समाज मे आलोचक नहि रहतै तँ ओकरा मे आंतरिक लोकतंत्र कोना बहाल हएत! मिथिला समाज केँ अपन जड़ि मे जेबाक निश्चिते जरूरत अछि, मुदा जड़ि मे जा कऽ जडिया कऽ, जड़दगब हेबाक किन्नहु जरूरति नहि अछि।
तखन ई गप्प बड्ड अबूह लगैत अद्दि जे मिथिला समाज आलोचना प्रेमी समाज रहल अछि ओकर आलोचना दृष्टि एतेक कमजोर किएक? अशोक अविचल, रवीन्द्र कुमार चौधरी, देवेन्द्र झा, इन्दुधर झा सन किछु अध्यापक लोकनि सेहो अपन अध्यापकीय आलोचनाक विकास मे नीक सँ जुटल छथि। हिनका लोकनि मे भीमनाथ झा आ रामदेव झा सन आलोचकीय दृष्टिक अभाव छथि! भीम बाबूक बहुधा अधीत दृष्टि आ संरचनावादी मूल्य मैथिली आलोचना केँ नव अध्याय सँ जोड़ैत अछि। रामदेव बाबू लग विराट गवेशणात्मक दृष्टि, शोधपरक अवधारणा आ समीक्षात्मक मूल्य छनि। ओ जतेक पोथी संकलित केलनि ओकर भूमिका मे मारिते रास स्थापना देलनि।
साहित्यक इतिहास लिखबाक जतेक चेष्टा मैथिली मे भेल अछि ओ सभ लेखन आलोचना विधा सँ बेसी मजगूती सँ सोझाँ आयल अछि। मैथिली साहित्यक इतिहास जयकांत मिश्र, दुर्गानाथ झा श्रीश, उमेश मिश्र, दिनेश कुमार झा, मायानन्द मिश्र ओ बालगोविन्द झा 'व्यथित' आदि जतेक काज इतिहास लेखन पर नीक जकाँ भेल आलोचना संग ततेक निसाफ नहि भेल! रामदेव बाबू आ भीम बाबूक अध्यापकीय आलोचना परंपरा केँ केष्कर ठाकुर आ अरूणा चौधरी आगू बढ़ाबै मे सफल भेल छथि। केष्कर ठाकुर अपन पोथी 'सम्बोधित स्वर’ मे से गंभीरतापूर्वक विचार केलनि अछि। योगानंद झा सेहो नीक गवेषक, शोधकर्ता अनुसंधानकर्ता छथि तथापि आलोचक नहि छथि। योगानन्द झाक काज सभ मे गंभीर शोधक सभटा तत्व अनिवार्य रूपेँ उपस्थित रहैत अछि!
महेन्द्र नारायण राम एकटा बेछप बेराएल लोक छथि। मैथिली फोलोरक विशेषज्ञ - जेना प्रफुल्ल कुमार सिंह ‘मौन’। लोक अस्मिता, संस्कृति आ मिथिला दलित/वंचित समुदायक लोककथा, लोकगाथा आ सांस्कृतिक अध्ययन मे ओ सिद्धदस्त छथि। 'भाओ भगैत गायन' नामक संकलन हो, अथवा हुनक संपूर्ण पोथी ‘लोक संदर्भ’ ओ लोक जीवनक विशुद्ध अध्येता छथि। महेन्द्र नारायण राम लग लोक जीवन आ लोकसंस्कृति आदिक अध्ययन नीक छनि मुदा व्यक्त करऽ वला गद्य शोधपरक बेसी छनि, आलोचनात्मक कम! नीक गद्य लिखबा मे ओमप्रकाश भारती सेहो अपन पोथी कोसी अंचलक गीत सबहक संकलन केलनि अछि। लोक संस्कृति सँ विमर्श ठाढ़ करबाक हुनर भारती जी मे खूब छनि। मिथिलाक लोक संस्कृति सबहक नीक सँ अध्येता रहलाह ओमप्रकाश भारती, महेन्द्र नारायण राम मुदा पैराडाइम शिफ्टिंग वाला दृष्टि छनि तारानंद वियोगी लग!
मैथिलीक समकालीन आलोचना पर कोनो गप्प होयत तँ देवशंकर नवीन पर गप्प केने बिना अपूर्ण। ध्यान रहए जे देवशंकर नवीन एकटा प्रतिमान सदिखन बनौने छथि! एकटा संरचना निर्धारणक प्रयास करैत अछि। ‘अक्खर खंभा’ मैथिली कविता संकलन मे अखन धरि जे पोथी सभ आयल अछि ताहि मे सर्वश्रेष्ठ रहल अछि। एनबीटी सँ प्रकाशित ‘अक्खर खम्भा'क भूमिका मैथिली कविता केँ बुझबा मे, सभ काल केर स्थापना मे आ मैथिली कविताक संरचना केँ चिन्हबा मे सर्वाधिक महत्वपूर्ण पोथी अछि। मैथिली साहित्यः दशा दिशा संदर्भ, वर्ष 2011 मे नवारंभ प्रकाशन सँ बहराएल नवीन जीक अल्टीमेट काज अछि। नवीन जी लग आलोचना केँ बुझबाक जेएनयू स्कूल केर सूत्र रहल अछि। नवीन जी केँ प्रो. नामवर सिंह, प्रो. मैनेजर पांडेय, केदारनाथ सिंह सन दिग्गज गुरू लोकनि सँ आलोचनाक परंपरा भेटलनि आ मिथिलाक बुझबाक एकटा सुघर दृष्टि। मुदा अफसोच जे मैथिली केँ जतेक नवीन जी सँ उमेद अछि, से ततेक काज नहि भऽ सकलै। तखनो राजकमल चौधरी सन विराट रचनाकारक सभटा सामग्री प्रकाशित करबाक करेज नवीने जी केँ छनि।
मैथिली मे आलोचना विधा मे काज भेल अछि। तखन ई अवस्से जे संकलन, संपादन, अनुसंधान आ शोध बेसी भेल अछि आ आलोचना कम! ई सुखद आश्चर्य जे सहित्यक प्राचीनतम् विधा नाटक पर लोक सबहक ध्यान कने गेलनि अछि। महेन्द्र मलंगिया सन मैथिलीक श्रेष्ठ नाटककार आलोचना लिखऽ लगलाह अछि 'शब्दक जंगल मे अर्थक खोज' तकर बेजोड प्रमाण अछि। कमलमोहन चुन्नू जे मैथिली आलोचना मे सभ सँ टटका लोक छथि ओ साहित्यक सभ सँ पुरान विधा नाटक पर शानदार पोथी ‘निनाद’ लिखने छनि! नाट्यालोचन दिस मैथिली केँ बढ़ैत देखब सुखद।
कहल बहुत किछु जा सकैत अछि। तखन एकेटा लेख मे सभटा गप्प नहि कहल जा सकैछ! मैथिली आलोचना अखन धरि बाल्यकाल मे अछि। तकर बेसी रास कारण एतऽ थिंकिंग स्कूलक कम्मी अछि! मार्क्स बीसम शताब्दी केँ क्रांतिक शताब्दी कहने छथि। हुनकर परिकल्पना सँ बीसम शताब्दी केँ क्रांतिक सदी भेनाय छल। पूंजीवादक गहरायत अंतर्विरोध पर सर्वहाराक निर्णायक प्रहार भेनाय छल। से बीसम शताब्दी मे जतेक भऽ सकल से भेल। एकैसम शताब्दी मे उनैसम शताब्दीक टूल्स काज नहि करत। आब उत्तर मार्क्सवादी चिंतनक स्कूल केँ सेहो देखऽ पड़त, नव मार्क्सवाद केँ सेहो। मार्क्यूज़ एकठाम लिखैत छथि -
‘‘जखन मार्क्स विकसित औद्योगिक समाज मे समाजवादी रूपांतरणाक गप्प केने रहथिन तँ ओकर मूल मे नहि केवल उत्पादन संबंधक परिपक्वताक गप्प छल, ओकर गैर रचनात्मक उपयोगक सेहो गप्प छल। पूंजीवादक विरोधक गहींर भेनाय आ ओकरा नष्ट हेबाक आकांक्षा ओकर मूल मे छल। सदीक नव काल मे विकसित औद्योगिक देश मे आंतरिक अंतर्विरोधक बढ़नाय कुशल संतुलन मे बदलि गेल। सर्वहारा क्रांतिकारी चेतना कुंद होमय लागल।''7
मैथिली मे आलोचना करबाक काल ध्यान रहए जे की मैथिले आँखि सँ देखब आकि बाहरी चश्मा सँ। एहि मे बाहरी चश्मा मे कनेक संभावना बेसी ई रहत जे तार्किकता प्रबल रहत आ एकभगाह सोच नहि रहत। ध्यान इहो रहए जे आलोचना आ कीर्तन दुओ भिन्न चीज़ अछि। एकायामी सोच मैथिल आँखि केँ हठपूर्वक प्रस्तुत करबाक आग्रह (दुराग्रह) मैथिली आलोचना केँ बाल्यकाल मे ठाढ़ हमरा लगैत अछि। मैथिली आलोचना केँ बहुआयामी होमय पडैत। मार्क्यूज़ कहैत छथि – ''एकायामी मनुखक भीतर प्रबोधन चेतना नष्ट भऽ जायत अछि। ओ स्वतंत्रता केँ नष्ट करऽ लगैछ! स्वतंत्रताक अर्थ अछि - ज्ञान, इच्छाशक्ति, ई बूझि सकनाय कि हम की चाहैत छी, चूनि सकबाक क्षमता।''8
आइ जखन संवाद केर स्थिति कमज़ोर होमय लागल अछि, आलोचनात्मक विवेक शून्य होमय लागल अछि, तर्कवादी मानसिकता केँ ध्वस्त कायल जा रहल अछि, एकायामी, एकभगाह एकरंगा फासिस्ट दुनिया बनेबाक सूरसार तेज भऽ रहल अछि, आलोचनाक धार आ आलोचनाक मूल्य एकमात्र आ अंतिम विकल्प रहत कोनो लोकतांत्रिक गणराज्य मे! ठहराव के विरोध कऽ सकबाक साहस थिक आलोचना। मैथिली मे वर्त्तमान आलोचक सभ लेल ई चुनौती थिक जे असहमति के साहसि कोना बढाओत आ लोकतांत्रिक विवेक कोना विकसित करत ?
संदर्भ सूची :
1. मोहन भारद्वाज सँ आशुतोष कुमार झाक भेंटवार्ता मैथिली साहित्यक आलोचना मिथिलाकेँ पढ़िकऽ कयल जयबाक चाही, सन्धान 4, पृ. 56-57
2. मिशेल फूको - Essential works – Vol. 3. P – 284
3. Jurgen Habermas. The Philosophical discourse of Modernity, Policy, Press – 1998.
4. राजकमल चौधरी, कविता राजकमलक पृ. - 148, सं. मोहन भारद्वाज, मैथिली अकादमी पटना, सं. - 1981
5. कुलानन्द मिश्र - बदलैत सौन्दर्यबोध आ कविता, पृ. - 3 मैथिली अकादमी पटना, सं. - 2014
6. इन्दुधर झा - आचार्य रमानाथ झा ओ मैथिली आलोचना, पृ. – 114
7,8. Marrcuse Herbert, Reason and Revolution Hegal and the Rise of Social Theory, Rouledge and Kegan Paul, London and Henley Reprint, 1986, P – 436. अच्युतानंद मिश्र, बाज़ार के अरण्य में' आधार प्रकाशन,पंचकूला हरियाणा
●●●
अरुणाभ सौरभ (9 फरवरी 1985) सुचर्चित युवा कवि छथि एवं मैथिली आ हिंदी दुनू मे समान गति सँ सृजनशील छथि। कविताक अतिरिक्त आलोचना, अनुवाद आदि क्षेत्र मे निरन्तर सक्रियता। एखन धरि - एतबे टा नहि (मैथिली कविता संग्रह 2011), दिन बनने के क्रम में (हिन्दी कविता संग्रह, 2014 भारतीय ज्ञानपीठ), लम्बी कविता का वितान (आलोचना पुस्तक) विजया बुक्स दिल्ली, 2017, आद्य नायिका (लंबी कविता) 2017 आ तेँ किछु आर (मैथिली कविता संग्रह 2018) शीर्षक सँ पाँच गोट कृति प्रकाशित। एकर अतिरिक्त देश भरिक विभन्न प्रतिष्ठित पत्र-पत्रिका मे निरन्तर रचना प्रकाशित-प्रशंसित। संग-संग अरुणाभ सौरभ द्वारा कन्नड़क वचन साहित्यक अनुवाद, 'जैसे अंधरे में चाँद' शीर्षक सँ तारानन्द वियोगीक कविताक अनुवाद, असमिया कवयित्री कविता कर्मकारक रचनाक हिंदी अनुवाद आ युवा द्वादस 3 मे निरंजन श्रोत्रीयक सम्पादन मे बोधि प्रकाशन जयपुर सँ साझा संकलन मे कविता संकलित। भारतीय ज्ञानपीठ नई दिल्ली द्वारा नवलेखन पुरस्कार आ साहित्य अकादेमी नई दिल्ली द्वारा युवा पुरस्कार सँ सम्मानित। हिनका सँ arunabhsaurabh@gmail.com पर सम्पर्क कयल जा सकैत अछि। 'ई-मिथिला' पर हिनक एहि सँ पूर्व प्रकाशित कार्यक लेल एतय देखी :
सबहक अपन-अपन यात्रा अछि


text:
वेतन पर टीडीएस काटयके की नियम छै ताहि पर चर्चा कयल गेल छै।
केहन तरहक नियोक्ता टीडीएस काटि सकैत छै?
1. कम्पनी सभ (प्राइवेट हुए अथवा पब्लिक)
2. इंडिविजुअल
3. हिन्दू संयुक्त परिवार (HUF)
4. ट्रस्ट सभ
5. पार्टनरशिप फर्म
6. कॉपरेटिव सोसाइटी
सेक्शन 192 के अधीन अहि सभतरहक नियोक्ताके अपन एम्प्लॉयी सभकेँ टीडीएस काटि, समय सँ जमा करय पड़ैत छै।
अहिमे कर्मचारीके संख्या कोनो महत्व नहि रखैत छै जँ आयकरके स्लैबके मोताबिक कर अबैत छै तँ नियोक्ताके अपन कर्मचारीके सैलरी पर टीडीएस कटबाक चाही।
सेक्शन 192 मे टीडीएस कखनि कटबाक चाही?
टीडीएस काटयके जे नियम सेक्शन 192 मे बताओल गेल अछि जे ओहि वास्तविक सैलरी पर टीडीएस कटबाक चाही। अर्थात कर्मचारीके जे सैलरी भेट गेलय मात्र ओहि पर टीडीएस काटल जेतय, जे सैलरी नियोक्ता लग जमा छै ओहि पर टीडीएस नहि काटल जायत। संगहि जे एडवांस सैलरी अथवा पिछूलका बाकी सैलरी देल जाय तँ ओहो पर टीडीएस काटल जायत छै।
सैलरी पर टीडीएस कोना काटल जायत छै?
कर्मचारीके आयके गणना करयके नियम।
सभसँ पहिले नियोक्ताके सम्बन्धित वित्तीय वर्षक लेल कर्मचारीक वेतनके अनुमान लगेबाक चाही। एहि मे बेसिक वेतन, महंगाई भत्ता, नियोक्ता द्वारा देल गेल आन तरहक लाभ, जेना घर भाड़ा लेल भत्ता , एलटीए, भोजन कूपन आदि, ईपीएफ अंशदान, बोनस, कमीशन, ग्रेच्युटी, पछिला नियोक्ता सँ वेतन, जँ कोनो हो, आदि सभ जोड़ल जायत छै।
अगिला स्टेप छै जे आयकर अधिनयमके अन्तर्गत धारा 10 के अनुसार सैलरी इनकम सँ कतेक बाद देबय (छोड़य) के छै ताहिके गिनती कयल जायत छै। जेना घर भाड़ा लेल भत्ता (HRA), घुमय लेल देल गेल भत्ता (LTA), यूनिफार्म तथा बच्चा सभके लेल देल जाय वला शिक्षा लेल जे भत्ता होयत अछि, प्रोफेशनल टैक्स, मनोरञ्जन भत्ता, स्टैंडर्ड डिडक्शन 50,000.00 रुपया छोड़ल जायत छै।
नियोक्ता सकल मासिक आय सँ एहन छूटक कम करैत अछि आओर बचल राशिके कर योग्य वेतन आयके रूप मे मानल जाओत।
जँ कर्मचारी आन आय जेना मकान सम्पति सँ किराया सँ आमदनी अथवा बैंक जमा आदिके बारेमे जानकारी उपलब्ध करबैत छथि तँ ओहन स्थितिमे अहि टकाके शुद्ध कर योग्य वेतनमे जोड़ल जयबाक चाही। आगू आवास ऋण पर देल गेल ब्याज मकान संपत्ति आय सँ काटल जाइत अछि, मुदा जँ मकान संपत्ति सँ आय नहि अछि तँ ‘मकान संपत्ति सँ अमदनीके शीर्षक क अंतर्गत नकारात्मक आंकड़ा होएत। उक्त राशियक कें जोड़य या कम करयके बाद गणना कयल गेल आंकड़ा कर्मचारीके सकल कुल आय होयत.
आब नियोक्ता वर्षके लेल निवेशके आमदनी सँ कम करैत छै, जे प्रस्तुत निवेश घोषणा कें अनुसार कर्मचारीक कें द्वारा घोषित आयकर अधिनियम कें अध्याय VI-A कें तहत आबै छै. घोषणामे निवेश lकें राशि जेना पीपीएफ, कर्मचारीकें भविष्य निधि, ईएलएसएस म्यूचुअल फंड, एनएससी, सुकन्या समृद्धि खाता शामिल भ' सकैछ. इ आय व्यय जेना होम लोन कें चुकता, जीवन बीमा प्रीमियम, एनएससी, सुकन्या समृद्धि खाता आदि कें सेहो कयल जा सकैछ। तहिना नियोक्ता विभिन्न अन्य धाराक जेना धारा 80डी, 80जी, आदि कें तहत कटौती कयल जायत अछिम
नोट: जँ कर्मचारी नव कर प्रणालीक विकल्प चुनय चाहय अछि, तँ ओ प्रत्येक वर्ष विकल्प कें प्रयोग करय कें बारे मे नियोक्ता कें इ बात कें संकेत द सकय छै. आ नियोक्ता नव कर व्यवस्था कें अनुसार अपन आयकर कटौती कयर सकय छै.
संगहि, जँ कर्मचारी नवका कर व्यवस्थाके मोताबिक आयकरके गणना करबाक घोषणा करैत अछि, तखनि आयकर अधिनियम पुरान कर प्रणाली मे अनुमति देल गेल 70 निर्दिष्ट छूट आ कटौती कें अनुमति नहि देयत छै. अहिके लेल नियोक्ता कर्मचारी द्वारा चुनल गेल आयकर प्रणालीक मोताबिक शुद्ध कर योग्य आयके गणना करत।
जँ कर्मचारीके शुद्ध आय कर योग्य नहि होयत अछि तँ टीडीएस नहि काटल जायत छै।


text:
विकिपिडिया:बोट नीति
बोट नीति बोटसभद्वारा केल गेल सभ किसिमक क्रियासभक नियन्त्रण आ वोसभद्वारा प्रयोग होबएवाला स्वाचित स्क्रिप्टसभ जहिसँ विकिपिडिया सम्पादन, जे पूर्ण रुपेन स्वाचालित, अधिकतम गतिशील वा साधारण रूपमे प्राणी सम्पादकद्वारा केल गेल कार्यक लेल नीति छी ।
ई नीति बोट अधिकार सक्रिय प्रबन्धकद्वारा दै के लेल प्रस्ताव केल गेल अछि । जे पूर्ण रुपेन प्राविधिक रूपमे स्तरियता प्रदान करएके लेल मैथिली विकिपिडिया समुदायद्वारा अख्तियार केल गेल अछि ।
अर्थ
- बोटसभ ("रोबोटक सङ्क्षेप रूप") सामान्यतया एकटा प्रोग्राम वा स्क्रिप्ट छी जे स्वाचालित रूपसँ सम्पादन क सकएत अछि ।
- सहायक सम्पादन कम गतिशील यन्त्र/उपकरण छी आर स्क्रिप्ट छी जे सहायक रूपसँ सम्पादन करएत अछि । कोनो प्रोग्राम वा उपकरण जे प्रयोगकर्ताके सम्पादन नैदेख सम्पादन करि सकएत अछि वोकरा बोट मानल जा सकएत अछि ।
- स्क्रिप्टसभ जे व्यक्तिगत स्क्रिप्ट (अधिकतर, मुदा जरुरी नै अछि के जावास्क्रिप्टमे लिखल गेल अछि) होएत अछि जे स्वचालित रूपसँ सम्पादन करएमे सहायक होएत अछि ।
- बोट प्रयोगकर्ता समूहमे प्रयोगकर्ता जोडएक लेल स्थानीय सक्रिय प्रबन्धक बोट अधिकार प्रदान कऽ सकएत अछि ।
बोटक प्रयोग
समुदाय कोनो प्रयोगकर्ताक बोट होमएसँ पहिले अधिक स्तरीय आ कार्यदक्षता देखएत अछि । जे कोनो कार्य सफलतापूर्वक कऽ सकए :
- जे मानवसँ जल्दी सम्पादन कऽ सकए; आर
- जे मानवद्वारा केल गेल सम्पादनसँ बेसी जल्दी अपन सम्पादनक समीक्षा कऽ सकए; आर
- गलत प्रयोग भेला पर क्षति पहुँचा सकए ।
टिप्पणी: बोटक गलत प्रयोगद्वारा बोटक सम्पादन मानवद्वारा केल गेला पर प्रबन्धक वो प्रयोगकर्ताक अनिश्चितकालीन बन्देज लगा सकए अछि ।
बोट खाता
कोनो भी प्रयोगकर्ता जे विकिपिडियापर प्राविधिक कार्यमे दक्ष अछि वो अलगसँ बोटखाता निर्माण करि समुदायक सहमतिक आधारपर बोटक अधिकारक लेल प्रस्ताव कऽ सकएत अछि ।
बोट अधिकार
बोट अधिकार मैथिली विकिपिडियाक सक्रिय प्रबन्धकद्वारा दऽ सकए अछि (सहमति वार्तापृष्ठ पर करी)।
बोटक लेल आवश्यकतासभ
बोटक अधिकार अनुमोदन करए के लेल प्रयोगकर्ताक निम्न बुँदा देखाबए परत:
- खतरापूर्ण नै होना चाही
- बढिया कार्य करवाक आधार
- स्रोत अनावश्यक रूपसँ नै राखए
- वोहिने कार्यसभ करए जे सहमतिद्वारा होए
- ध्यानपूर्वक नीति तथा दिशानिर्देशसभ मानए
- जानकारीमूलक सन्देस, निकसँ लिखल, कोनो भी सम्पादन वा प्रयोगकर्ता वार्तामे प्रयोग करए